Τα ζώδια και οι προβλέψεις 17 ως 23 Νοεμβρίου μ' ένα τραγούδι.\n16-11-2014 15:52:00 Αστρολογικές προβλέψεις\nΤραγουδοπροβλέψεις εβδομάδας 17 ως 23 Νοεμβρίου 2014\nΗ σκληρή μάχη συνεχίζεται για μία ακόμα εβδομάδα, όμως τώρα διαθέτεις περισσότερη σιγουριά και μεγαλύτερη αισιοδοξία ότι όλες αυτές οι δοκιμασίες, θα σε βγάλουν εντέλει σε κάτι καλό! Την εβδομάδα 17-23 Νοεμβρίου το πλανητικό σκηνικό μας επιφυλάσσει για μία ακόμα φορά εναλλαγές, οι αστρολογικές όψεις της εβδομάδας δεν είναι και τόσο ευχάριστες, όμως προς το τέλος της εβδομάδας έρχεται η Νέα Σελήνη του Νοεμβρίου στο ζώδιο του Τοξότη, για να τερματίσει κάθε εμπόδιο και πρόβλημα. Ας δούμε λοιπόν τι μας περιμένει τη νέα εβδομάδα…\nΗ Αφροδίτη στον Τοξότη: Ο έρωτας παίρνει τη μορφή παιχνιδιού\nΑπό την πρώτη κιόλας μέρα της εβδομάδας, η Αφροδίτη βρίσκεται στο ζώδιο του Τοξότη, στον εκπρόσωπο του ζωδιακού που κυβερνήτη του έχει τον Δία. Μία καλή ερωτική περίοδος ξεκινά για όλους, αλλά πολύ περισσότερο για σένα που ανήκεις σε ζώδιο της Φωτιάς (Κριός, Λέων, Τοξότης) και σε ζώδιο του Αέρα (Δίδυμος, Ζυγός, Υδροχόος). Με την Αφροδίτη στον Τοξότη βρίσκεις και πάλι το ερωτικό σου κέφι, διψάς για νέες εμπειρίες, θέλεις να έχεις την ελευθερία να παίξεις, να φλερτάρεις και να ερωτοτροπήσεις και επιμένεις να κατακτήσεις κάθε ερωτικό σου στόχο.\nΟ Ήλιος σε σύνοδο με τον Κρόνο: Πονάει όποιος αγαπάει…\nΤην Τρίτη στις 18 Νοεμβρίου ο Ήλιος κλείνει ραντεβού συνάντησης με τον Κρόνο, όπου θα λογαριαστούν, θα λύσουν τις διαφορές τους, θα τα πουν έξω από τα δόντια και θα κάνουν τα ξεκαθαρίσματά τους. Αυτή η συνάντηση δεν θα είναι εύκολη, θα προκαλέσει πόνο, κακιά διάθεση, όμως θα βοηθήσει στην έναρξη ενός νέου κύκλου! Η σύνοδος του Ήλιου με τον Κρόνο στο Σκορπιό, θα επηρεάσει εσένα που έχεις γεννηθεί στο τρίτο δεκαήμερο του σταθερού σταυρού, δηλαδή είσαι Ταύρος, Λέων, Σκορπιός ή Υδροχόος. Αρνητική επιρροή από αυτή την όψη δέχεσαι και εσύ που έχεις στην 25η μοίρα πλανήτες στα παραπάνω ζώδια. Αυτή την ημέρα λοιπόν, υπάρχει ένα πρόβλημα, ένα εμπόδιο, ένα μπλοκάρισμα που σου χαλάει την ψυχολογία και σε καλεί να πάρεις καθοριστικές αποφάσεις και να καταλήξεις στην ιδανικότερη επιλογή, που θα σε κάνει να ξεφύγεις από τα δύσκολα. Θα υπάρξουν στιγμές αυτής της ημέρας που θα σκεφτείς ότι… πονάει όποιος αγαπάει!\nΗ Αφροδίτη σε τετράγωνο με τον Ποσειδώνα: Πες μου ένα ψέμα να αποκοιμηθώ…\nΗ Αφροδίτη έκανε την είσοδό της στον Τοξότη, όμως την Πέμπτη στις 20 Νοεμβρίου, έχει βάλει σκοπό να μας εξαπατήσει, να μας προδώσει και να μας παρασύρει στο ψέμα και στην ψευδαίσθηση της φαντασίας. Αυτή την ημέρα η Αφροδίτη θα αναμετρηθεί με τον Ποσειδώνα δημιουργώντας την δύσκολη όψη τετραγώνου, που θα φέρει καθυστερήσεις και μπερδέματα στα αισθηματικά. Αν ανήκεις σε ζώδιο του Μεταβλητού Σταυρού (Δίδυμος, Παρθένος, Τοξότης και Ιχθείς) και έχεις γεννηθεί στο πρώτο δεκαήμερο, θα υπάρξουν οι λόγοι που θα επικρατήσει το χάος στα αισθηματικά σου! Το ίδιο ισχύει για σένα που έχεις πλανήτες στην 5η μοίρα των παραπάνω ζωδίων. Το τετράγωνο της Αφροδίτης με τον Ποσειδώνα μπορείς να σε παρασύρει σε ερωτικές εξιδανικεύσεις και ουτοπίες που θα σε μπλέξουν.\nΗ Νέα Σελήνη στον Τοξότη: Τέλος στα προβλήματα, γυρνάς επιτέλους μία νέα σελίδα\nΤο Σάββατο στις 22 Νοεμβρίου, ο Ήλιος εισέρχεται στο ζώδιο του Τοξότη και μαζί έχουμε και τη Νέα Σελήνη του μήνα, στο ίδιο ζώδιο! Οι δοκιμασίες και τα προβλήματα της τελευταίας περιόδου μπορεί να έχουν αφήσει τα κατάλοιπα τους, όμως θα καταφέρεις επιτέλους να αφήσεις στην άκρη τον πόνο, την μιζέρια και την στεναχώρια και θα δεις τα πράγματα γύρω σου από την θετική τους πλευρά. Η Νέα Σελήνη στον Τοξότη, ευνοεί εσένα που γεννήθηκες σε ζώδιο της Φωτιάς (Κριός, Λέων, Τοξότης) ή σε ζώδιο του Αέρα (Δίδυμος, Ζυγός, Υδροχόος) στις πρώτες μέρες του ζωδίου σου. Αν είσαι Παρθένος, Τοξότης ή Ιχθύς και έχεις γενέθλια την πρώτη μέρα του ζωδίου σου, συγκράτησε την επιπολαιότητά σου και την τάση σου για ρίσκο…\nΟ Ερμής σε τετράγωνο με τον Δία: Τα βγάζεις όλα στη φόρα…\nΗ εβδομάδα μας ολοκληρώνεται με τον Ερμή από το Σκορπιό να πραγματοποιεί τετράγωνο με τον Δία από το Λέοντα. Μπορεί η όψη αυτή να είναι αρνητική, στην ουσία όμως θα σε ωφελήσει με κάποιο τρόπο, γιατί θα καταφέρεις να βγάλεις στην φόρα και να εκφράσεις όλα τα παράπονα και τα απωθημένα σου με αποτέλεσμα να επέλθει κάποιου είδους κάθαρση. Από αυτή την όψη επηρεάζεσαι εσύ που ανήκεις στο τρίτο δεκαήμερο του σταθερού σταυρού είσαι δηλαδή Ταύρος, Λέων, Σκορπιός, Υδροχόος.\nΑφού είδαμε με λεπτομέρεια όλα όσα θα μας φέρει η νέα εβδομάδα, τώρα θα το ρίξουμε στην μουσική και στο τραγούδι. Δυνάμωσε τον ήχο και άκουσε το τραγούδι σου για την εβδομάδα 17-23 Νοεμβρίου. Θυμήσου ότι ο στίχος του τραγουδιού όχι μόνο σου ταιριάζει, αλλά δείχνει ακριβώς την φάση που θα είσαι αυτή την εβδομάδα. Και βέβαια, μην ξεχάσεις να διαβάσεις τις προσωπικές αστρολογικές προβλέψεις, με βάση τον αστρολογικό χάρτη σου.\n«Εκκρεμότητες – Φανή Δρακοπούλου»\n«Εμείς το όνειρο τ’ αφήσαμε μισό, δεν το τελειώσαμε ποτέ μας και το ξέρεις. Έχεις κλειδώσει την καρδιά σου από καιρό, μάλλον σ’ αρέσει μόνος σου να υποφέρεις. Δεν έχει σβήσει η φωτιά σου απ’ την καρδιά μου σιγά-σιγά σαν το κερί με καταστρέφει. Έχει από θέματα η μνήμη η δικιά μου, η αγάπη πάντα στην αγάπη επιστρέφει...» Η νέα εβδομάδα φέρνει στην επιφάνεια κάποιες ερωτικές εκκρεμότητες, που πρέπει να τις λύσεις… Τα πάθη, τα λάθη και οι αδυναμίες, βγαίνουν τώρα στην επιφάνεια και σε ταράζουν! Η Νέα Σελήνη στον Τοξότη, θα σε βοηθήσει να δεις τα πράγματα αλλιώς… Τις σημαντικές εξελίξεις που θα συμβούν στη ζωή σου, τις γνωρίζουν οι αστρολόγοι του Myastro. Κάλεσε τους τώρα στο 14788 ή στείλε sms με την λέξη ΕΚΑΛΗ στο 54529 με μόνο 1,23/sms! Για τις ημερήσιες προβλέψεις, διαβάστε ΚΡΙΟΣ ΣΗΜΕΡΑ.\n«Άργησες πολύ – Γιώργος Σαμπάνης»\n«Άργησες πολύ, στο ‘χω ξαναπεί, είσαι το νησί η θάλασσα που ψάχνω, όμως μες στο νου, φράχτες του μυαλού, σύνορα παντού, σ’ όποιο χάρτη φτιάχνω! Η πιο αθώα μου πλευρά κρυμμένη πάντα στη σκιά, πάλι σε φόβους τριγυρνά και πάλι λείπει απ’ την καρδιά»… Κάνε λίγο υπομονή και αυτή την εβδομάδα, φίλε Ταύρε, και τα δύσκολα θα περάσουν. Η σύνοδος του Ήλιου με τον Κρόνο σε κάνει να συνειδητοποιείς την σκληρή πραγματικότητα που πονάει. Το τετράγωνο του Ερμή με τον Δία, σε οδηγεί σε λεκτικά ξεκαθαρίσματα και τώρα συνειδητοποιείς ότι το άτομο που αγαπάς, άργησε πολύ να σου δείξει αυτά που αισθάνεται για σένα…Τις σημαντικές εξελίξεις που θα συμβούν στη ζωή σου, τις γνωρίζουν οι αστρολόγοι του Myastro. Κάλεσε τους τώρα στο 14788 ή στείλε sms με την λέξη ΕΚΑΛΗ στο 54529 με μόνο 1,23/sms! Για τις ημερήσιες προβλέψεις, διαβάστε ΤΑΥΡΟΣ ΣΗΜΕΡΑ.\n«Εδώ θα κοιμηθώ - Κωνσταντίνος Γαλανός»\n«Εδώ θα κοιμηθώ, εδώ στα σκαλοπάτια σου, μέχρι να βγεις απ’ τα όνειρα τα άδεια σου, πίσω να γυρνάς γι’ αυτό που μου χρωστάς. Χρωστάς ένα λεπτό να πάρω απ’ τα μάτια σου κι ίσως να δεις πως ένα απ’ τα κομμάτια σου λείπει κι αυτό, είμαι εγώ, εδώ θα κοιμηθώ. Εδώ θα μείνω εδώ, θα πολεμήσω τον εαυτό μου τον δειλό, απωθημένο το ‘χω πάντα από καιρό, πως με το ψέμα μου έχω μάθει πια να ζω»… Η Αφροδίτη από τον Τοξότη κάνει το κλίμα πιο θερμό στα αισθηματικά σου, όμως αυτή την εβδομάδα πραγματοποιεί τετράγωνο με τον Ποσειδώνα και αυτό έχει ως αποτέλεσμα να ξεφεύγεις από την πραγματικότητα, να παραδίνεσαι στο ψέμα και στην απάτη και να παραδίνεσαι άνευ όρων στην φαντασία σου, που μπορεί να σε μπερδεύει! Η Νέα Σελήνη στο τέλος της εβδομάδας, θα δώσει τέλος στην ουτοπία και εσύ θα κάνεις μία νέα αρχή στα αισθηματικά σου! Τις σημαντικές εξελίξεις που θα συμβούν στη ζωή σου, τις γνωρίζουν οι αστρολόγοι του Myastro. Κάλεσε τους τώρα στο 14788 ή στείλε sms με την λέξη ΕΚΑΛΗ στο 54529 με μόνο 1,23/sms! Για τις ημερήσιες προβλέψεις, διαβάστε ΔΙΔΥΜΟΙ ΣΗΜΕΡΑ.\n«Μη μου λες να ζω με αναμνήσεις, δεν το αντέχω, μου κρατάς τον κόσμο στα χέρια ασ’ τον να πέσει κι ας χαθώ! Τη ζωή μου όλη έχω διπλώσει στην αγκαλιά σου να μετρήσω ως το δέκα καρδιά μου και να 'σαι εδώ πριν τρελαθώ! Μη μου λες τώρα να ζω με αναμνήσεις, δεν το αντέχω, την αγάπη που είχαμε θέλω να 'χω ψυχή και λόγο να ζω»… Η αλήθεια είναι ότι αυτές τις μέρες οι αναμνήσεις γυρνούν στο μυαλό σου και η σύνοδος του Ήλιου με τον Κρόνο σου θυμίζει όλα αυτά που μεσολάβησαν στα αισθηματικά σου… Τώρα όμως συνειδητοποιείς ότι έχεις δυναμώσει και ότι κάποιες πληγές μπορεί να είναι ακόμα ανοιχτές όμως σου έδωσαν μαθήματα… Οι όψεις της εβδομάδας σε κάνουν να αντιλαμβάνεσαι ότι πλέον πρέπει να αλλάξεις τακτική! Τις σημαντικές εξελίξεις που θα συμβούν στη ζωή σου, τις γνωρίζουν οι αστρολόγοι του Myastro. Κάλεσε τους τώρα στο 14788 ή στείλε sms με την λέξη ΕΚΑΛΗ στο 54529 με μόνο 1,23/sms! Για τις ημερήσιες προβλέψεις, διαβάστε ΚΑΡΚΙΝΟΣ ΣΗΜΕΡΑ.\n«Μη φύγεις τώρα, μείνε εδώ, μη με αρνηθείς αυτή την ώρα. Βαθύ σκοτάδι και μεγάλη ανηφόρα. Χωρίς εσένα να ανέβω δεν μπορώ… Πονάω τόσο, όσο δεν τόλμησα κανένα να πληγώσω. Βαρύ το αντίο δεν μπορώ να το σηκώσω. Μη φύγεις μείνε, λίγο σε παρακαλώ»! Με την σύνοδο Ήλιου – Κρόνου, όλα σου θυμίζουν την παλιά πονεμένη κατάσταση, από την οποία προσπαθούσες να ξεφύγεις… Ωστόσο, η Αφροδίτη από τον Τοξότη και στη συνέχεια η Νέα Σελήνη από το ίδιο ζώδιο, θα σε βοηθήσουν να πάρεις επιτέλους τα πάνω σου και να γυρίσεις μία νέα σελίδα στην αισθηματική σου ζωή! Τις σημαντικές εξελίξεις που θα συμβούν στη ζωή σου, τις γνωρίζουν οι αστρολόγοι του Myastro. Κάλεσε τους τώρα στο 14788 ή στείλε sms με την λέξη ΕΚΑΛΗ στο 54529 με μόνο 1,23/sms! Για τις ημερήσιες προβλέψεις, διαβάστε ΛΕΩΝ ΣΗΜΕΡΑ.\n«Μην ξαναρθείς ποτέ, ποτέ σε τέτοιο όνειρο, το μαξιλάρι σου το άδειο δε φοβάμαι, μη ξαναρθείς, θάλασσα, δάκρυ και φωτιά, είναι όλα μέσα μου βαθιά και όταν κοιμάμαι! Μη ξαναρθείς ποτέ, ποτέ, ούτε σε όνειρο, μη ξαναρθείς γιατί τα όνειρά μου πνίγεις. Ούτε στιγμή δε θέλω πια άλλο να σκέφτομαι πώς θα ξανάρθεις πάλι για να ξαναφύγεις, θα ‘θελα μία σου ανάσα να φυλάκιζα, για να έχω κάτι από αγάπη να θυμάμαι, σημαντική ήσουν μονάχα μέσα στο όνειρο. Αυτή η αλήθεια με τρομάζει, αυτήν φοβάμαι»… Αυτός είναι ο δικός σου στίχος για τη νέα εβδομάδα, φίλε Παρθένε… Το τετράγωνο της Αφροδίτης με τον Ποσειδώνα βγάζει στην επιφάνεια τις ευαισθησίες σου. Η Νέα Σελήνη στον Τοξότη, σε αναγκάζει να γυρίσεις μία νέα σελίδα στην αισθηματική σου ζωή! Τις σημαντικές εξελίξεις που θα συμβούν στη ζωή σου, τις γνωρίζουν οι αστρολόγοι του Myastro. Κάλεσε τους τώρα στο 14788 ή στείλε sms με την λέξη ΕΚΑΛΗ στο 54529 με μόνο 1,23/sms! Για τις ημερήσιες προβλέψεις, διαβάστε ΠΑΡΘΕΝΟΣ ΣΗΜΕΡΑ.\n«Φεύγουμε καρδιά μου – Δέσποινα Βανδή»\n«Έξω απ’ το παράθυρο κοιτώ τα μέρη που μεγάλωσα, παγωμένη εικόνα στο μυαλό η ώρα που σ’ αντάμωσα, φεύγουμε καρδιά μου, τ’ αποφάσισα, σε σένα αφήνομαι και απομακρύνομαι, θα πάω όπου με πας φτάνει να μ’ αγαπάς, πήρα τις καλύτερες στιγμές και μια βαλίτσα όνειρα, την αγάπη που μου έταξες και δύο ρούχα πρόχειρα, φεύγουμε καρδιά μου, τ’ αποφάσισα»… Με τάσεις φυγής από τα δύσκολα ξεκινά η νέα εβδομάδα για σένα, αγαπητέ Ζυγέ! Τα δύσκολα πέρασαν, η Αφροδίτη από τον Τοξότη και η Νέα Σελήνη από το ίδιο ζώδιο θα κάνουν τα πάντα, για να περάσεις καλά! Τις σημαντικές εξελίξεις που θα συμβούν στη ζωή σου, τις γνωρίζουν οι αστρολόγοι του Myastro. Κάλεσε τους τώρα στο 14788 ή στείλε sms με την λέξη ΕΚΑΛΗ στο 54529 με μόνο 1,23/sms! Για τις ημερήσιες προβλέψεις, διαβάστε ΖΥΓΟΣ ΣΗΜΕΡΑ.\n«Επιλογή μου – Βασίλης Καρράς»\n«Δε θέλω εξαρτήσεις συναισθηματικές, στην ίδια την πορεία εγώ κι η λογική μου, το σώμα μου λιμάνι για τόσες αγκαλιές, που φεύγοντας μου κλέβουν κομμάτι απ' την ψυχή μου... Καλύτερα στον κόσμο μου, στην τρέλα τη δική μου. Και ό,τι με κάνει ελεύθερο, ας γίνει φυλακή μου! Καλύτερα στον κόσμο μου, απόφαση δική μου, κι ας είναι η σωτήρια μου, η καταστροφή μου... Επιλογή μου...» Αυτή την εβδομάδα, φίλε Σκορπιέ, βάζεις τα όρια σου, υψώνεις τοίχο μπροστά σου και με την σύνοδο του Ήλιου με τον Κρόνο από το ζώδιό σου, θέλεις να μείνεις για λίγο μόνος, να κάνεις τον απολογισμό σου και να ηρεμήσεις από τα προβλήματα… Στο τέλος της εβδομάδας διεκδικείς αυτό που σου αξίζει και παίρνεις σιγά-σιγά τα πάνω σου! Τις σημαντικές εξελίξεις που θα συμβούν στη ζωή σου, τις γνωρίζουν οι αστρολόγοι του Myastro. Κάλεσε τους τώρα στο 14788 ή στείλε sms με την λέξη ΕΚΑΛΗ στο 54529 με μόνο 1,23/sms! Για τις ημερήσιες προβλέψεις, διαβάστε ΣΚΟΡΠΙΟΣ ΣΗΜΕΡΑ.\n«Αρχίζω πάλι δυστυχώς να σε ζητάω σαν τρελός και μες την ζάλη του μυαλού νιώθω πως δίνεσαι αλλού. Μες τον καθρέφτη μια σκιά μου τάζει έρωτα αλλά… ξέρω στην τρέλα μου οδηγεί, λείπω εγώ λείπεις και 'συ. Όταν αγαπάς, σε λιμάνια, σταθμούς και σε τρένα πηγαίνεις και τρέχεις και πας. Όταν αγαπάς, δεν υπάρχει γραμμή να χωρίζει τι θέλεις, τι πρέπει, τι μη. Όταν αγαπάς το μυαλό δεν μιλάει, η καρδιά μου απαντάει σε ό,τι ρωτάς. Όταν αγαπάς, μα εσύ δεν μ' αγαπάς»… Η Αφροδίτη είναι στο ζώδιο σου, παίρνεις τα πάνω σου, γοητεύεις και ανανεώνεσαι. Στην πορεία της εβδομάδας όμως, το τετράγωνο της Αφροδίτης με τον Ποσειδώνα κάνει το κλίμα της αισθηματικής σου ζωής θολό! Η Νέα Σελήνη στο ζώδιό σου, θα σε βοηθήσει να βρεις τις απαντήσεις που έψαχνες εδώ και καιρό και θα κάνεις ένα νέο ξεκίνημα. Τις σημαντικές εξελίξεις που θα συμβούν στη ζωή σου, τις γνωρίζουν οι αστρολόγοι του Myastro. Κάλεσε τους τώρα στο 14788 ή στείλε sms με την λέξη ΕΚΑΛΗ στο 54529 με μόνο 1,23/sms! Για τις ημερήσιες προβλέψεις, διαβάστε ΤΟΞΟΤΗΣ ΣΗΜΕΡΑ.\n«Κάποιες νύχτες με φεγγάρι – Νίκος Κουρκούλης»\n«Είναι βραδιές που προσπαθώ να κοιμηθώ, μα δεν μπορώ σε σένα κάθε σκέψη με πηγαίνει. Και στου ονείρου τα σκαλιά κάθομαι πάλι ως αργά και αισθάνομαι το κόσμο να μικραίνει, είναι βραδιές όπως αυτή που ένα παράπονο θα βγει, να σπάσει σα γυαλί τη μοναξιά μου και θέλω να 'ρθω να σε βρω, μα είσαι μακριά μου»! Στο μυαλό σου γυρνούν αναμνήσεις και στιγμές που πέρασαν και σου άφησαν τα σημάδια τους… Η Αφροδίτη από τον Τοξότη και στη συνέχεια η Νέα Σελήνη, που θα γίνει στο ίδιο ζώδιο, θα σε βοηθήσει να ξεμπερδέψεις με το πονεμένο παρελθόν…Τις σημαντικές εξελίξεις που θα συμβούν στη ζωή σου, τις γνωρίζουν οι αστρολόγοι του Myastro. Κάλεσε τους τώρα στο 14788 ή στείλε sms με την λέξη ΕΚΑΛΗ στο 54529 με μόνο 1,23/sms! Για τις ημερήσιες προβλέψεις, διαβάστε ΑΙΓΟΚΕΡΩΣ ΣΗΜΕΡΑ.\n«Φύγε από το μυαλό μου – Παντελής Παντελίδης»\n«Κάνω προσπάθεια να αρχίσω ξανά τη ζωή μου. Σβήνω εικόνες και νύχτες που ήσουν δικιά μου. Να προχωρήσω μπροστά, μου ζητά η ψυχή μου, μα άλλο η ψυχή μου και άλλο το κορμί μου... Φύγε από το μυαλό μου, πάλι αδίκησα τον εαυτό μου, λίγο ακόμα να μείνεις, θα έρθω από εκεί αγκαλιά με τον εγωισμό μου»! Με Παντελή Παντελίδη υποδέχεσαι τη νέα εβδομάδα, φίλε Υδροχόε… Η σύνοδος του Ήλιου με τον Κρόνο σε παροτρύνει να αλλάξεις εντελώς τη ζωή σου, αντιμετωπίζοντας κάθε πρόβλημα. Η Αφροδίτη από τον Τοξότη και στη συνέχεια η Νέα Σελήνη στο ίδιο ζώδιο, θα σου δώσει την δύναμη που χρειάζεσαι, για να φύγει από το μυαλό σου η πίκρα. Τις σημαντικές εξελίξεις που θα συμβούν στη ζωή σου, τις γνωρίζουν οι αστρολόγοι του Myastro. Κάλεσε τους τώρα στο 14788 ή στείλε sms με την λέξη ΕΚΑΛΗ στο 54529 με μόνο 1,23/sms! Για τις ημερήσιες προβλέψεις, διαβάστε ΥΔΡΟΧΟΟΣ ΣΗΜΕΡΑ.\n«Έλεγες – Μέλισσες»\n«Όλα αρχίζουν ξαφνικά και τελειώνουν βιαστικά. Έτσι έφυγες κι εσύ, μες της νύχτας τη σιωπή. Και εγώ κάθομαι, κοιτώ τον απέραντο ουρανό. Και φοβάμαι το πρωί, γιατί μόνο θα με βρει. Έλεγες πως μ' αγαπάς, μα ελπίδες μου χρωστάς, έλεγες να μη σε αφήσω μόνο εσένα να αγαπήσω»… Αυτός ο στίχος αντιπροσωπεύει την δική σου αισθηματική κατάσταση για τη νέα εβδομάδα, αγαπητέ Ιχθύ! Το τετράγωνο της Αφροδίτης με τον Ποσειδώνα σε παρασύρει σε ερωτικές διαψεύσεις, σε αναπολήσεις και σε όνειρα ανεκπλήρωτα… Μην σε παίρνει από κάτω και μην μεγαλοποιείς τα συναισθήματά σου! Τις σημαντικές εξελίξεις που θα συμβούν στη ζωή σου, τις γνωρίζουν οι αστρολόγοι του Myastro. Κάλεσε τους τώρα στο 14788 ή στείλε sms με την λέξη ΕΚΑΛΗ στο 54529 με μόνο 1,23/sms! Για τις ημερήσιες προβλέψεις, διαβάστε ΙΧΘΕΙΣ ΣΗΜΕΡΑ.\nΗμερομηνία Τροποποίησης: 16-11-2014 15:52:00


Από γκάφα σε γκάφα στη ΝΔ | αἰέν ἀριστεύειν\nΤο βιολί τους: Έρχεται να πουλήσει εξοπλιστικά ο Ολαντ →\nΕκεί που δεν το περιμέναμε ΠΑΣΟΚ και ΔΗΜΑΡ όχι μόνο στηρίζουν την κυβέρνηση του κ. Α. Σαμαρά αλλά αποτελούν και σωτήρια δεκανίκια στην αναπηρία της. Γιατί είναι μορφή αναπηρίας οι τόσες γκάφες εκλεκτών του πρωθυπουργού που αν δεν τις μάζευαν τα δεκανίκια του θα μετράγαμε μέρες για τις επόμενες εκλογές.\nΕίναι τόσες πολλές και χοντρές οι γκάφες που έχεις να σκεφτείς μόνο δύο πράγματα. Το ένα ότι πρόκειται για ανεπάρκεια των συγκεκριμένων υπουργών και κυβερνητικών παραγόντων που φαίνεται τώρα που ενώ ακόμη βλέπουμε γκρεμό αυτοί μιλάνε για φως στο τούνελ. Και το άλλο ότι δεν πρόκειται για γκάφες αλλά για σχέδιο συνδεδεμένο με το προφίλ του κ. Σαμαρά που, αν είναι έτσι, θα εξελιχθεί σε ωρολογιακή βόμβα με συγκεκριμένη ημερομηνία έκρηξης.\nΑυτή η δεύτερη εξήγηση μου θυμίζει το ανέκδοτο με τον γελωτοποιό που χούφτωσε τα οπίσθια του βασιλιά και όταν ο βασιλιάς του έβαλε τις φωνές του είπε «με συγχωρείτε μεγαλειότατε νόμιζα ότι ήταν η μεγαλειοτάτη…».\nΤην απάντηση του γελωτοποιού λοιπόν μου θυμίζουν όλες οι εκ των υστέρων προσπάθειες διόρθωσης κάθε γκάφας. Και τις υπηρεσίες «αμέσου νοσοκομειακής βοήθειας» οι παρεμβάσεις ΠΑΣΟΚ και ΔΗΜΑΡ για να μαζέψουν τα ασυμμάζευτα.\nΘα μπορούσε να πει κανείς ότι είναι συμπτωματικό να ακούς και μια κουβέντα παραπάνω τις ημέρες αυτές που όλα βράζουν και άρα έχουμε απώλεια ψυχραιμίας.\nΈλα όμως που δεν είναι έτσι;\nΓιατί από την πρώτη περίοδο της κυβέρνησης του κ. Σαμαρά που συνάντησε την μεγάλη κόντρα με το ΠΑΜΕ στις χαλυβουργικές εγκαταστάσεις του Ασπρόπυργου ο κ. Βρούτσης αντί να «σβήσει την φωτιά» έγινε περίπου άφαντος στην αρχή για να επανέλθει, όταν οι εργαζόμενοι πήραν την κατάσταση στα χέρια τους, και να πει ότι όλα τακτοποιήθηκαν με την παρέμβαση του πρωθυπουργού.\nΣτο ίδιο μήκος κύματος τότε και ο υπουργός Προστασίας του Πολίτη κ. Δένδιας ο οποίος επίσης επικαλέσθηκε την παρέμβαση του πρωθυπουργού για να κάνει την δουλειά του…\nΟπότε δεν είναι περίεργο για τον κ. Δένδια και σήμερα να στέλνει στις τηλεοράσεις τις φωτογραφίες των τρομοκρατών του νηπιαγωγείου σφαλιαρωμένους και εκ των υστέρων να εξηγεί ότι οι σφαλιάρες έπεσαν στην συμπλοκή…\nΚαι αντί να μαζευτούν σε ένα γραφείο οι εκλεκτοί της κυβέρνησης υπό τον κ. Σαμαρά να δουν πως και πότε θα μιλάνε και όταν μιλάνε τι πρέπει να λένε συνεχίζουν τις γκάφες.\nΒλέπει ο κ. Βρούτσης ότι αν δεν βουτήξει τα αποθεματικά των ασφαλιστικών Ταμείων δεν μπορεί να φέρει βόλτα με το ασφαλιστικό τέρας που έχει δημιουργήσει και έχει το θράσος να κατηγορήσει τους μεροκαματιάρηδες ασφαλισμένους ως μέρος της διαπλοκής και των πελατειακών σχέσεων.\nΚαι όταν το ΚΚΕ τον ξεμπροστιάζει με την άριστη ανακοίνωσή του δεν καταλαβαίνει τίποτε.\n«Ξύπνησε» μόνο όταν είδε το ΠΑΜΕ έξω από την πόρτα του και πήρε (όπως και στην περίπτωση της χαλυβουργίας) τον κ. Δένδια να τον προστατέψει.\nΓιατί αν ήταν πάλι «σύμπτωση λάθους» δεν θα ακολουθούσε η νέα γκάφα. Η διαρροή της πρόθεσής του να μεταβάλλει το συνδικαλιστικό καθεστώς τώρα που ο ΣΥΡΙΖΑ και το ΚΚΕ καλούν να κατέβουν σε απεργίες μέχρι και οι παπάδες…\nΚαι από τον κ. Βούρτση στον κ. Γ. Στουρνάρα που θα μείνει στην ιστορία ως ο διώκτης της ακίνητης περιούσιας.\nΟ κ. Στουρνάρας ο οποίος χρησιμοποιεί ως μόνιμο «εργαλείο» τις διαρροές για να μετρήσει πόσο ακόμη αντέχει ο εξαθλιωμένος φορολογούμενος νέα χαράτσια. Και όταν βλέπει τα σκούρα τραβάει την ουρά του και ψάχνει να δει μήπως του έμεινε κάποιος ακάλυπτος χώρος οικοδομής ή καμιά ταράτσα που δεν έχει φορολογήσει.\nΈτσι από την μια μεριά με νεκρή την τραπεζική αγορά και κατ΄ επέκταση τη ρευστότητα και από την άλλη με πλήρη απαξίωση της ακίνητης περιουσίας της μεσαίας τάξης, που χάνει πλέον και την ιδιοκτησία της, κατεβάζει τον πίνακα και, με νούμερα αδιάφορα και άγνωστα στους πολλούς, μιλάει για ανάκαμψη στο 2013.\nΑν και αυτή η βλακώδης στήριξη επιχειρημάτων αισιοδοξίας σε ένα λαό που δεν βλέπει ούτε δουλειά ούτε άσπρη μέρα δεν είναι γκάφα τότε τι είναι;\nΑν δεν είναι γκάφα του κ. Στουρνάρα να επιτρέπει στον Γενικό του Γραμματέα κ. Μέργο να προκαλεί τους πάντες χαϊδεύοντας τα αυτιά των επιχειρηματιών που ήταν καλεσμένος δείχνοντας τους στοιχεία που οδηγούσαν σε συμπεράσματα και άλλων μειώσεων (που έτσι και αλλιώς περιλαμβάνονται στο μνημόνιο) τι είναι;\nΜήπως είναι δημόσιες σχέσεις της κυβέρνησης για λογαριασμό του κ. Σαμαρά για να φανεί το προφίλ του ρεαλιστή και «ντόμπρου» πρωθυπουργού που δεν μασάει τα λόγια του;\nΜα η κοινωνία είναι καζάνι που βράζει αυτήν την ώρα. Και σε μια τέτοια κατάσταση ακόμη και εικονίτσες αγίων να μοιράζεις στους δρόμους θα σε πουν αντίχριστο…\nΑν δεν το καταλαβαίνει αυτό ο κ. Σαμαράς και οι εκλεκτοί του τότε υπάρχει πολύ μεγάλο πρόβλημα στην Νέα Δημοκρατία.


Σχέδια για νύχια υπάρχουν πολλά | Be Queen νυχια\nΕΠΙΚΟΙΝΩΝΙΑ\tΚατάστημα Κολωνού\nIn BLOG\tIn Glitter, σχέδια για νύχια\t0 comments\nΣχέδια για νύχια υπάρχουν πολλά\nΑναμφισβήτητα τα σχέδια στα νύχια είναι ο τρόπος να μετατρέψετε το μανικιούρ σας από απλό σε glamorous και μαζί με αυτό να αλλάξετε τη διάθεση και το στυλ σας! Σχέδια για νύχια υπάρχουν πολλά, εδώ όμως μπορείτε να δείτε τα βασικότερα στυλ…\nΣχέδια για νύχια – stripes Λατρεύουμε τις\nΛατρεύουμε τις γραμμές! Είτε είναι χρυσές, είτε ασημένιες είτε χρωματιστές, θα κλέψουν την παράσταση! Ειδικά αν μπουν πάνω από το – πάντα στη μόδα, αγαπημένο μας – μαύρο βερνίκι και από κλασικό το μετατρέψουν σε πιο παιχνιδιάρικο και trendy!\nσχέδια για νύχια – matte about you\nΔιαχρονικά και πάντα sexy, τα matte νύχια σας, δεν θα σας απογοητεύσουν ποτέ! Ταιριάζουν σε κάθε περίσταση και τραβάνε όλα τα βλέματα! Και για εσάς που θέλετε λίγη λάμψη, προσθέστε στο matte manicure σας, στρας, glitter ή απλά σχέδια με το top coat σας!\nGlitter is a girls’ best friend\nσχέδια για νύχια – glitter Ίσως το πιο αγαπημένο\nΊσως το πιο αγαπημένο και hot nail design, το glitter είναι μια κατηγορία από μόνο του! Χρυσό, ασημένιο ή χρωματιστό, είναι πάντα στη μόδα! Άλλωστε, ποια μπορεί να φανταστεί τις γιορτές χωρίς λίγη χρυσόσκονη?\nσχέδια για νύχια – Τα negative space νύχια, κερδίζουν με την απλότητά τους!\nΤα negative space νύχια, κερδίζουν με την απλότητά τους! Ο συνδυασμός της «γυμνής» βάσης με ένα έντονο μπλε, κόκκινο ή μεταλικό χρώμα είναι το must have του φετινού χειμώνα και σίγουρα το κομψό και εντυπωσιακό αποτέλεσμα θα σε κάνει να ξεχωρίζεις!\nFeel Aztec- σχέδια για νύχια\nσχέδια για νύχια – Aztec nail designs! Είναι τόσο εντυπωσιακά που θα κλέψουν την παράσταση!\nΉρθαν για να μείνουν τα γεωμετρικά σχήματα στα νύχια μας! Θέλεις ενα πιο alternative, αυστηρό αλλά μαζί και παιχνιδιάρικο στυλ; Η λύση είναι τα Aztec nail designs! Είναι τόσο εντυπωσιακά που θα κλέψουν την παράσταση!\nRelated PostsH Φαίη Λαιμού στο Queen NailsΜΑΝΙΚΙΟΥΡΤι μαρτυρούν τα νυχια για την κατάσταση της υγείας μας.Be Queen και τα ΧριστούγενναΤο Be-Queen και ο Σπύρος Κατής στο Χάι !ΗΜΙΜΟΝΙΜΗ ΒΑΦΗ\nLeave a Reply Cancel reply\tComment Name * Email * Website Recent Posts\tBe Queen και τα Χριστούγεννα\nΗ Θεοφανία Ανδρόνικου Βασιλάκη στο Be Queen!\nΤι μαρτυρούν τα νυχια για την κατάσταση της υγείας μας.\nνυχια γαλλικο και η ιστορία του\nCopyright © 2015 Be Quenn


Ρ. Πιτίνο: «Ήταν μια απογοητευτική ήττα δεν έχουμε τη φυσική σκληρότητα που χρειάζεται» | Pronews\nΟ προπονητής του Παναθηναϊκού, Ρικ Πιτίνο μίλησε μετά την ήττα των «πρασίνων» από την Μπαρτσελόνα στο ΟΑΚΑ.\nΧάσαμε 3 ματς από τα ριμπάουντ, δεν κάνουμε block out, παίξαμε καλή άμυνα. Όταν η άμυνα δίνει δεύτερες επιθέσεις, είναι πρόβλημα. Φέτος μου προκαλεί έκπληξη πως κάνουμε τόσα λάθη. Σήμερα κάναμε 15 λάθη και δώσαμε 15 επιθετικά ριμπάουντ στον αντίπαλο. Δεν έχουμε τη φυσική σκληρότητα που χρειάζεται. Δεν πάμε στην επαφή για να ελέγχουμε κάποιες φάσεις στη ρακέτα. Δεν μπορείς να κάνεις τόσα λάθη. Από αυτό καθορίζεις τη μοίρα σου. Σίγουρα δεν πρέπει να κάνει τόσα λάθη με μια ομάδα σαν την Μπαρτσελόνα. Δεν είχαμε block out. Πρέπει να το αλλάξουμε στα επόμενα ματς».


ΣΥΝΤΑΓΕΣ ΤΗΣ ΚΑΡΔΙΑΣ: Τούρτα πολύχρωμη\nΣας αρέσουν οι τούρτες;;\nΕίμαι σίγουρη πως, οι περισσότεροι από εσάς που διαβάζετε την σημερινή μας ανάρτηση, θα πείτε!! Ναιιιιιιιιιιιιιιι!!!\nΙδού λοιπόν μια τούρτα, χρωματιστή, με φυστικάκι Αιγίνης, που μπορείτε να την φτιάξετε και να την προσφέρετε σε πολλές περιστάσεις.\nΣε εορτές, σε γενέθλια μικρών και μεγάλων, στο τέλος ενός γεύματος ή κέρασμα σε επισκέπτες των οποίων την επίσκεψη γνωρίζουμε από την προηγούμενη.\nΕπειδή φτιάχνω συνήθως μόνη μου τις τούρτες μας, συχνά με μου λένε:\n- Γιατί δεν αγοράζεις μια έτοιμη; Είναι πιο εύκολο και λιγότερο χρονοβόρο από το να ετοιμάσεις μια σπιτική τούρτα, φτιάχνοντας την από την αρχή.\nΑυτό που απαντώ είναι ότι, αν κανείς οργανώσει σωστά το χρόνο του, δεν θα δυσκολευτεί καθόλου στην προετοιμασία της.\nΦτιάχνοντας το παντεσπάνι και τις κρέμες από την προηγούμενη, την ίδια ημέρα αυτό που έχουμε να κάνουμε είναι να συνθέσουμε το γλυκό και να το διακοσμήσουμε.\nΑναφορικά δε με την διακόσμηση, προτείνω να αφήσουμε την φαντασία μας να δουλέψει, δημιουργώντας το οπτικό αποτέλεσμα που θα μας ικανοποιήσει.\nΤην επόμενη φορά που θα θελήσετε μια τούρτα με όποια αιτία, φτιάξτε την μόνοι σας!!\nΑκολουθείστε τις οδηγίες και μετά......απολαύστε!!!\n1 δόση παντεσπάνι σοκολατένιο από εδώ\n1,5 δόση κρέμας ζαχαροπλαστικής από εδώ\n2 κουταλιές φυστίκι Αιγίνης, τριμμένο\n6 κουταλιές κονιάκ ή ελαφρύ σιροπάκι\nχρώματα ζαχαροπλαστικής, πράσινο και κόκκινο\nΑπό την προηγούμενη ημέρα ψήνουμε το παντεσπάνι. Αφού κρυώσει εντελώς, το καλύπτουμε με πλαστική μεμβράνη, για να μην στεγνώσει.\nΚαλύτερα θα ήταν να ετοιμάσουμε την ίδια ημέρα και την κρέμα ζαχαροπλαστικής και να την αφήσουμε σκεπασμένη με πλαστική μεμβράνη στο ψυγείο. Έτσι την επομένη θα τελειώσουμε το γλυκό μας πολύ πιο σύντομα.\nΣτην κρέμα μας δεν θα προσθέσουμε τις σοκολάτες που αναφέρουμε στην αρχική συνταγή εδώ.\nΕπίσης θα κρατήσουμε τις δύο κουταλιές τριμμένο φυστίκι Αιγίνης χωριστά, καθώς θα προστεθούν μόνο στην πράσινη γέμιση.\nΤην επομένη ημέρα συναρμολογούμε την τούρτα μας ως εξής:\nΧτυπάμε τα 100 ml. κρέμας γάλακτος σε αφράτη σαντιγί. Την βάζουμε στο ψυγείο.\nΧτυπάμε τα 400 ml. κρέμας γάλακτος που προορίζονται για την επικάλυψη, σε σφιχτή σαντιγί, μαζί με το άρωμα βανίλιας. Άχνη ζάχαρη θα προσθέσουμε κατά βούληση, για να γίνει η σαντιγί μας, όσο γλυκιά μας αρέσει.\nΠροσθέτουμε και όσο κόκκινο χρώμα ζαχαροπλαστικής χρειαστεί, για να πάρει η σαντιγί μας ένα ωραίο ροζ χρώμα. Καλύπτουμε με πλαστική μεμβράνη και βάζουμε και αυτήν στο ψυγείο.\nΑν θέλουμε κρατάμε χωριστά λίγη σαντιγί πριν ρίξουμε το κόκκινο χρώμα, και την χρωματίζουμε με λίγο πράσινο.\nΑφρατεύουμε την κρέμα ζαχαροπλαστικής, χτυπώντας την με το σύρμα των αυγών.\nΕνσωματώνουμε και τα 100 ml. σαντιγί.\nΧωρίζουμε την κρέμα σε δύο μέρη, σε δύο διαφορετικά μπολ.\nΣτο ένα μέρος προσθέτουμε τα τριμμένα φυστίκια Αιγίνης και πράσινο χρώμα ζαχαροπλαστικής. Το χρώμα καλύτερα να προστίθεται λίγο λίγο, ώστε να επιτύχουμε την απόχρωση που θέλουμε.\nΤο ίδιο κάνουμε και με την υπόλοιπη κρέμα. Εδώ προσθέτουμε κόκκινο χρώμα, για την ροζ απόχρωση.\nΕπιλέγουμε το σκεύος ή την πιατέλα, όπου θα συνθέσουμε την τούρτα μας.\nΚόβουμε με ένα κοφτερό μαχαίρι το παντεσπάνι μας, σε τρεις ισοπαχείς δίσκους.\nΒάζουμε τον πρώτο δίσκο στην πιατέλα και τον βρέχουμε με δύο κουταλιές κονιάκ ή ελαφρύ σιροπάκι. Απλώνουμε επάνω την πράσινη κρέμα.\nΤοποθετούμε πάνω από την κρέμα τον δεύτερο δίσκο παντεσπάνι, βρέχοντας το και αυτό με 2 κουταλιές κονιάκ ή σιροπάκι. Απλώνουμε την ροζ κρέμα.\nΑφού τοποθετήσουμε και τον τρίτο δίσκο παντεσπάνι, ραντίζουμε και αυτόν με το υπόλοιπο κονιάκ ή σιρόπι.\nΑπλώνουμε στην επιφάνεια και τα πλάγια της τούρτας μας την ροζ σαντιγί. Την στρώνουμε με σπάτουλα.\nΠασπαλίζουμε με χρωματιστή τρούφα και στολίζουμε με την χρωματισμένη με πράσινο χρώμα σαντιγί.\nΤην βάζουμε στο ψυγείο να κρυώσει καλά, για τρεις τουλάχιστον ώρες πριν την προσφέρουμε.\nΜούρλια η χρωματιστή τουρτίτσα!\n13 July 2013 at 09:50\nΤούρτα υπερπαραγωγή, σαν αυτές ου μας έχεις συνηθίσει Ειρήνη μου!\nΚαι με το περίφημο παντεσπάνι σου, που όσες το έφτιαξαν ξετρελάθηκαν!\nΠανέμορφη απλή και ελαφριά..(παρηγοριόμαστε τώρα) φέρε να τη ..τσακίσω!\n13 July 2013 at 11:28\nΥπερπαραγωγή η τούρτα σου Ειρήνη μου!!!Καί από εμφάνιση, αλλά σίγουρα καί σέ γεύση!!!Πόσο θά ήθελα ένα κομματάκι!!!Καλό Σ/Κ!!!Φιλιά!!!\nΠανέμορφη και λαχταριστή !!!\nΘα ήθελα ένα κομματάκι !!!!\nΕμενα παλι Ειρηνη μου, περιμενουν να φτιαξω κατι με τα χερακια μου, τωρα τελευταια δε που τους κακομαθα με τις τουρτες σε γενεθλια και γιορτες, αρχισαν να μου κανουν και ... παραγγελιες! Η μικρη μου η ανηψια ειναι απολυτως σιγουρη οτι θα φτιαξω τουρτα για τα γενεθλια της και οτι θα ειναι και η πιο ομορφη που εχω φτιαξει μεχρι σημερα!\nΠολυ παιχνιδιαρικη η χρωματιστη τουρτισα σου, αχ και να μπορουσα να την δοκιμασω!\nΈτσι ακριβώς είναι, δεν αγοράζουμε ποτέ τούρτα, την φτιάχνουμε πάντα μόνοι μας για να ξέρουμε τι τρώμε! είναι τόοοοσο εύκολο!\nΝα είχα ένα κομματάκι απ'αυτή την τουρτίτσα!!\nΗ τελεια τούρτα για πάρτυ με θέμα τα παστέλ\n14 July 2013 at 10:15\nΕιρήνη μου φανταστική η τούρτα σου, δεν έχω λόγια!!!Πολλα πολλά μπράβο!!!Λατρεύω τις σπιτικές τούρτες!!!\nΓεια σου Ειρήνη και Ελενα...τούρτα ουράνιο τόξο λοιπόν :) μιαμ,μιαμ...νόστιμη μου φαίνεται\n14 July 2013 at 12:41\nΚοριτσίστικη τούρτα, καταπληκτική!\nΈτσι γλυκιά να είναι η Κυριακή και η εβδομάδα που έρχεται!!!\nΚαι εγώ προτιμώ να φτιάχνω τα γλυκά και τις τούρτες μόνη μου Ειρήνη και η δικιά σου τούρτα είναι χάρμα οφθαλμών . Καλή εβδομάδα να έχεις.\nΝοστιμότατη και τι ωραία χρώματα!!!\nΕννοείται πως μας αρέσει να επιμελούμαστε εμείς τα γλυκά μας! Κι αυτό δείχνει σούπερ!!\nΚαι όμορφη και αφράτη και σίγουρα νοστιμη,πολυ ωραία χρωτακια και η σοκολατα μαζι ,πωπω τελέια θα είναι...φιλιά καλη εβδομαδα\nΤι χαρούμενο αποτέλεσμα!\nΤι ωραία ιδέα για παιδικό πάρτι!\nΟι τούρτες του εμπορίου μπορεί να είναι η εύκολη λύση, ωστόσο η γεύση τους δεν έχει καμία σχέση με αυτή την σπιτικών!\nΚαι συμφωνώ Ειρήνη ότι με μια σωστή μοιρασιά του χρόνου μας, όλα γίνονται εύκολα!


ΕΠΣΗ για ΟΦΗ: «Αξιοπρέπεια, αξιοπιστία και περηφάνια» - Αθλητισμός - Νέα Κρήτη\nΤώρα διαβάζετε: ΕΠΣΗ για ΟΦΗ: «Αξιοπρέπεια, αξιοπιστία και περηφάνια»\nΕΠΣΗ για ΟΦΗ: «Αξιοπρέπεια, αξιοπιστία και περηφάνια»\nΣυγχαρητήρια ανακοίνωση για τον ΟΦΗ εξέδωσε η ΕΠΣΗ, επισημαίνοντας ότι «πέρα από την αγωνιστική επιτυχία, για εμάς στην ΕΠΣΗ έχει ακόμα μεγαλύτερη σημασία ότι ο ΟΦΗ επανάκτησε την χαμένη του αξιοπρέπεια, αξιοπιστία και περηφάνια». Αναλυτικά:\n«Η Ένωση Ποδοσφαιρικών Σωματείων Ηρακλείου εκφράζει τα θερμά της συγχαρητήρια στην ομάδα του ΟΦΗ για την κατάκτηση του πρωταθλήματος στον 4ο Όμιλο της Γ’ Εθνικής και την πανάξια άνοδό του στην Football League. O ΟΦΗ πλέον ξεκινά ένα καινούριο δρόμο και ευχόμαστε του χρόνου να αγωνίζεται στην κατηγορία που ανήκει, την Super League.\nΠέρα από την αγωνιστική επιτυχία, για εμάς στην ΕΠΣΗ έχει ακόμα μεγαλύτερη σημασία ότι ο ΟΦΗ επανάκτησε την χαμένη του αξιοπρέπεια, αξιοπιστία και περηφάνια! Ένα μεγάλο μπράβο στην διοίκησή του, η οποία μέσα σε αυτούς τους χαλεπούς καιρούς έβαλε βαθιά το χέρι στην τσέπη προκειμένου να υποστηρίξει ένα δύσκολο εγχείρημα με επιτυχή κατάληξη.\nΟφείλουμε επίσης να συγχαρούμε τον φίλαθλο κόσμο όχι μόνο του Ηρακλείου αλλά ολόκληρης της Κρήτης για την μεγαλειώδη και άψογη παρουσία του στο γήπεδο «Θεόδωρος Βαρδινογιάννης», παρουσία που είναι αντάξια του ονόματος του ΟΦΗ».


“Αν δεν μοιραστούμε τα προβλήματα, τίποτα δεν αλλάζει…» - Κανένας Μόνος / Καμία Μόνη\n“Αν δεν μοιραστούμε τα προβλήματα, τίποτα δεν αλλάζει…»\nin Αλληλεγγύη, Τηλεόραση\nΣτη δεύτερη εκπομπή «Καραντίνα Social» επιλέγουμε να δώσουμε φωνή σε αυτούς που η φωνή τους σπάνια ακούγεται. Στο μικρόφωνο του skype η Parwana, προσφύγισσα από το Αφγανιστάν και κάτοικος της δομής της Ριτσώνας, μας μιλάει για τις συνθήκες στο καμπ, το οποίο βρίσκεται σε ολική καραντίνα για τις επόμενες μέρες. Στη μαρτυρία της καταγράφονται οι καθημερινές δυσκολίες των προσφύγων ήδη πριν το ξέσπασμα του κορονοϊού, σχετικά με την πρόσβαση στην υγειονομική φροντίδα και τις ρατσιστικές συμπεριφορές στα νοσοκομεία. Στους κατοίκους της δομής ποτέ δεν δόθηκαν προληπτικά μέσα προστασίας, ενώ η πληροφόρηση σχετικά με τον ιό ήταν εξαρχής ελλιπής.\nΗ κατάσταση υπό καθεστώς καραντίνας είναι ασφυκτική για τους πρόσφυγες, καθώς το επίδομα της Ύπατης Αρμοστείας θα καθυστερήσει να καταβληθεί για 20 μέρες ενώ άλλωστε δεν υπάρχουν ATMs για ανάληψη χρημάτων. Τα καλάθια φαγητού που διανέμει ο ΔΟΜ δίνονται βάσει κριτηρίων, δεν είναι αρκετά και σίγουρα δεν καλύπτουν τις διατροφικές ανάγκες του πληθυσμού. Υπάρχει επίσης έλλειψη σε φάρμακα, καθώς στο καμπ διαμένουν ιδιαίτερα ευάλωτα άτομα, τα οποία ακολουθούν φαρμακευτικές αγωγές.\nΗ αφήγηση της κυβέρνησης ότι οι πρόσφυγες αποτελούν «υγειονομική βόμβα» καταρρέει καθώς η έγκυος προσβλήθηκε από τον ιό στο νοσοκομείο που γέννησε, όχι το αντίστροφο. Αυτό που ζητούν οι ίδιοι είναι η αποσυμφόρηση των καμπ και η μεταφορά τους σε συνθήκες όπου δεν θα είναι αναγκασμένοι να συνωστίζονται. Απαιτούν να αντιμετωπίζονται με τον ίδιο τρόπο και να σταματήσει η ανισότητα εις βάρος τους. Ζητούν να διαδοθεί η πραγματικότητα για τις συνθήκες που αντιμετωπίζουν και η αλληλεγγύη μας τούς γεμίζει αισιοδοξία!\nΕμείς τους διαβεβαιώνουμε ότι, απέναντι στο φόβο, θα κάνουμε τα πάντα για να κερδίσει για ακόμα μια φορά η αλληλεγγύη! Ζούμε μαζί, δίνουμε μαζί τη μάχη για τη ζωή!\nLive: Η πολιτική οικονομία της πανδημίας και η επόμενη μέρα\nΠαρακολουθήστε live μέσω του site μας την εκδήλωση στις 21.00! Σήμερα στις 21.00 συζητάμε για τη πολιτική οικονομία της...


ΟΠΑΠ Α’ Ανδρων – Κυπριακή Ομοσπονδία Πετοσφαίρισης\nΟΠΑΠ Α' Ανδρων\nΜοιράστηκαν τους βαθμούς OΛΥΜΠΙΑΣ ΦΡ. – ΑΕ ΚΑΡΑΒΑ 3-2 (22-25, 25-15, 25-23, 17-25, 16-14) Ήθελαν και οι δυο ομάδες το τρίποντο, αλλά τελικά μοιράστηκαν … τους βαθμούς. Σε ένα από τους πιο ενδιαφέροντες αγώνες της 15ης αγωνιστικής η Ολυμπιάς Φρενάρους κέρδισε την ΑΕ Καραβά με 3-2 σετ στην Κλειστή Αίθουσα «Φώτη Πίττα» στο Λύκειο …\nΑνώτερη η Ομόνοια OMONOIA – AΠΟΕΛ 3-0 (25-21, 25-11, 25-17) Ανώτερη η Ομόνοια κέρδισε το βράδυ της Παρασκευής 22 Ιανουαρίου 2021 στο πλαίσιο της 15ης αγωνιστικής το ΑΠΟΕΛ με 3-0 σετ σε 64’ και έμεινε πρώτη και αήττητη με 36 βαθμούς σε 13 αγώνες. Οι «πράσινοι» επιβλήθηκαν σε όλο τον αγώνα με τους «γαλαζοκίτρινους» να …\nΟΜΟΝΟΙΑ – ΑΠΟΕΛ Read More »\nΣπουδαία απόδραση Green Air ΠΑΦΙΑΚΟΣ – ΑΝΑΓΕΝΝΗΣΗ ΔΕΡ. 1-3(24-26, 26-28, 25-19, 22-25) Σπουδαία απόδραση πέτυχε το βράδυ της Παρασκευής στο πλαίσιο της 15ης αγωνιστικής του πρωταθλήματος ΟΠΑΠ Α Κατηγορίας Ανδρών η Αναγέννηση Δερύνειας. Μέσα στην Κλειστή Αίθουσα «Αφροδίτη» κέρδισε τον Green Air Παφιακό με 1-3 σετ και έβαλε υποθήκη για τα πολύ ψηλά. Ο Green …\nΝΕΑ ΣΑΛΑΜΙΝΑ – ΑΝΟΡΘΩΣΙΣ\nΘύμισε … τα παλιά N.Papas Group ΝΕΑ ΣΑΛΑΜΙΝΑ – AΝΟΡΘΩΣΙΣ 2-3 (19-25, 16-25, 26-24, 25-20, 13-15) Ντέρμπι από τα παλιά έγινε στο Αθλητικό Κέντρο «Σπύρος Κυπριανού» όπου φιλοξένησε το βαρωσιώτικο ντέρμπι N. Papas Group Νέα Σαλαμίνα – Ανορθώσεως στο πλαίσιο της 15ης αγωνιστικής του πρωταθλήματος ΟΠΑΠ Α Κατηγορίας Ανδρών. Η «Μεγάλη Κυρία» κέρδισε με 2-3 …\nΝΕΑ ΣΑΛΑΜΙΝΑ – ΑΝΟΡΘΩΣΙΣ Read More »\n«Μίλησε» η έδρα ΑΝΑΓΕΝΝΗΣΗ ΔΕΡ. – N.Papas Group ΝΕΑ ΣΑΛΑΜΙΝΑ 3-0 (25-20, 25-21,25-20) Η έδρα αποδείχθηκε καταλυτική και «μίλησε» στο παιχνίδι Αναγέννησης Δ. – N. Papas Group Νέας Σαλαμίνας για την 14η αγωνιστική του πρωταθλήματος ΟΠΑΠ Α Κατηγορίας Ανδρών που διεξήχθη στην Κλειστή Αίθουσα Δερύνειας. Οι «πράσινοι» της Αναγέννησης πήραν αυτό που ήθελαν το τρίποντο …\nΥπερπολύτιμη νίκη ΑΠΟΕΛ – Green Air ΠΑΦΙΑΚΟΣ 0-3 (20-25, 21-25, 21-25) Υπερπολύτιμη νίκη πέτυχε στη Λευκωσία ο Green Air Παφιακός. Στο «ΛΕΥΚΟΘΕΟ» επικράτησε με 0-3 σετ του ΑΠΟΕΛ και βρίσκεται στη 2η θέση. Το ΑΠΟΕΛ προσπάθησε σε όλο τον αγώνα, αλλά έχασε στα σημεία. Ο Green Air Παφιακός σε ένα πολύ κλειστό σετ επιβλήθηκε με …\nΑΕ ΚΑΡΑΒΑ – ΟΜΟΝΟΙΑ\nΈπαιξε όσο χρειαζόταν AE ΚΑΡΑΒΑ – ΟΜΟΝΟΙΑ 0-3 (20-25, 12-25, 21-25) Παίζοντας όσο χρειαζόταν η Ομόνοια ξεπέρασε την Παρασκευή 15 Ιανουαρίου 2021 στο πλαίσιο της 14ης αγωνιστικής το εμπόδιο της ΑΕ Καραβά με 0-3 σετ στο Αθλητικό Κέντρο «ΣΠΥΡΟΣ ΚΥΠΡΙΑΝΟΥ». Οι «πράσινοι» είναι στην κορυφή με 33 βαθμούς και 12-00 νίκες. Η ΑΕ Καραβά ήταν …\nΑΕ ΚΑΡΑΒΑ – ΟΜΟΝΟΙΑ Read More »\nΕ.Ν.Π. – ΟΛΥΜΠΙΑΣ ΦΡ.\n«Βυσσινί» το ντέρμπι Κοκκινοχωριών E.N.Π. – ΟΛΥΜΠΙΑΣ ΦΡ. 3-1 (25-15 23-25, 25-22, 25-22) Σε ένα πολύ ενδιαφέρον αγώνα όπως αναμενόταν, η Ένωση Νέων Παραλιμνίου κέρδισε στο Κλειστό του Δήμου Παραλιμνίου την Ολυμπιάς Φρενάρους με 3-1 σετ στο πλαίσιο της 14ης αγωνιστικής του πρωταθλήματος ΟΠΑΠ Α Κατηγορίας Ανδρών. Το ντέρμπι των Κοκκινοχωριών ήταν πολύ ενδιαφέρον με …\nΕ.Ν.Π. – ΟΛΥΜΠΙΑΣ ΦΡ. Read More »\nΟΜΟΝΟΙΑ – Ε.Ν.Π.\nΔυσκολεύτηκε, αλλά κέρδισε ΟΜΟΝΟΙΑ – Ε.Ν.Π. 3-0 (25-19, 25-20, 29-27) Η Ομόνοια άρχισε ιδανικά τη χρονιά κερδίζοντας σε ένα πολύ ενδιαφέρον αγώνα την Ε.Ν.Π. στο Στάδιο «ΤΑΣΣΟΣ ΠΑΠΑΔΟΠΟΥΛΟΣ – ΕΛΕΥΘΕΡΙΑ» την πολύ καλή Ε.Ν.Π. με 3-0 σετ και παρέμεινε στην κορυφή. Η Ομόνοια έλεγξε τα δυο πρώτα σετ και παρά την προσπάθεια της Ένωσης κέρδισε …\nΟΜΟΝΟΙΑ – Ε.Ν.Π. Read More »


Κερκυραϊκή Xώρα: Αυστηρά τα χρονοδιαγράμματα από την ΕΕ για τα φράγματα\nΕΕ τηρεί αυστηρά τα χρονοδιαγράμματα.\n«Θέλουμε την ξεκάθαρη θέση του Υπουργού, για να γνωρίζουμε τον προγραμματισμό που θα πρέπει να κάνουμε. Μην ξεχνάτε ότι η υπόσχεση υλοποίησης αυτού του έργου μας έχει στερήσει τη δυνατότητα διεκδίκησης και υλοποίησης άλλων έργων στο τόπο μας» είπε χαρακτηριστικά ο κ. Τρεπεκλής.\nΕπιπροσθέτως υπογράμμισε ότι ο Δήμος Κέρκυρας διεκδικεί το έργο στο σύνολό του, τόνισε ακόμη μια φορά ότι θα πρέπει το κράτος να κρατήσει τις υποσχέσεις του και υπενθύμισε ότι διαχρονικά η Τοπική Αυτοδιοίκηση είχε ομόφωνη θέση για την υλοποίηση του έργου.\nΥπερθεματίζοντας και ο Δήμαρχος Παξών Σπύρος Μπογδάνος έκανε λόγο για ζωτικό ζήτημα, υπενθύμισε το μεγάλο πρόβλημα υδροδότησης των Παξών και τόνισε ότι θα πρέπει ο Υπουργός Ανάπτυξης να δώσει σαφείς απαντήσεις για την πορεία του έργου των φραγμάτων.


Διαγόρας Δρυοπιδέων-Energean Kavala B.C. 100-60: Η “κλεψύδρα” αδειάζει και η Energean Kavala B.C. παραμένει “στριμωγμένη” - Κ-ΤΥΠΟΣ\nΑρχική ΑΘΛΗΤΙΣΜΟΣ ΜΠΑΣΚΕΤ Διαγόρας Δρυοπιδέων-Energean Kavala B.C. 100-60: Η “κλεψύδρα” αδειάζει και η Energean Kavala...\nΔιαγόρας Δρυοπιδέων-Energean Kavala B.C. 100-60: Η “κλεψύδρα” αδειάζει και η Energean Kavala B.C. παραμένει “στριμωγμένη”\nΌταν κάτι επαναλαμβάνεται, λένε, παύει να είναι σύμπτωση. Ακόμα κι αν νικήσει τον Εθνικό Πειραιώς, στο προτελευταίο εκτός έδρας παιχνίδι, δεν θα είναι αρκετό για “σωθεί η παρτίδα”. Κι επειδή αναφερθήκαμε στο όμορφο πνευματικό παιχνίδι που λέγεται σκάκι, η Energean Kavala B.C. μοιάζει με τον παίκτη που είναι “στριμωγμένος” και προσπαθεί, με αγωνιώδη τρόπο, να αποφύγει το ματ! Χάρη στις νίκες που έχει σημειώσει στο Δημοτικό Αθλητικό Κέντρο “Αλεξάνδρα Δήμογλου” έχει καταφέρει να παρατείνει το διαφαινόμενο “ματ”, αλλά η “κλεψύδρα” αδειάζει και οι κινήσεις για να αποφύγει το δυσάρεστο, δηλαδή τον υποβιβασμό, λιγοστεύουν. Απομένουν τέσσερα παιχνίδια, δύο εντός έδρας και ισάριθμα εκτός έδρας, εκ των οποίων πρέπει να νικήσει στα τρία, για “καβατζάρει” τη γραμμή του υποβιβασμού. Αν θέλετε την άποψη μας, ακόμα κι αν ξεπεράσει το Πευκοχώρι, που είναι το μοναδικό εφικτό σενάριο, με την εικόνα που είχε στην κανονική περίοδο στα εκτός έδρας παιχνίδια, θα είναι θαύμα, στην κυριολεξία, αν “σπάσει” την έδρα της ομάδας που θα αντιμετωπίσει στα πλέι άουτ με το πλεονέκτημα.\nΚλείνουμε την παρένθεση, η οποία ήταν μεγάλη, διότι δεν υπάρχουν πολλά να σχολιάσουμε για την ήττα με σκορ 100-60, το απόγευμα του Σαββάτου 13 Απριλίου 2019 στο Αιγάλεω, από την ομάδα του Διαγόρα Δρυοπιδέων. Ενός σωματείου, που ίδρυσε στα τέλη της δεκαετίας του 1960, η παροικία των Θερμιωτών, όπως αποκαλούνται οι κάτοικοι της περιοχής με καταγωγή από το νησί της Κύθνου.\nΗ προσθήκη του Simas Buterlevicious στο “ρόστερ”, δεν άλλαξε την αγωνιστική εικόνα της Energean Kavala B.C. στα εκτός έδρας παιχνίδια. Αντιθέτως, θα λέγαμε, έχει “μπερδέψει τη χημεία” της ομάδας. Μπορεί να σημείωσε 13 πόντους εναντίον του “Διαγόρα”, με 2/2 ελεύθερες βολές και 4/7 σουτ εντός πεδιάς, αλλά η επίδραση που είχε στο παιχνίδι ήταν πολύ χαμηλή. Έκανε ένα μόλις προσωπικό φάουλ, κέρδισε δύο, πήρε δύο ριμπάουντ, έδωσε τρεις τελικές πάσες και υπέπεσε σε ένα λάθος σε 28 λεπτά συμμετοχής. Η “σούμα” έβγαλε 14 στην αξιολόγηση.\nΑπό την άλλη πλευρά, ο πόιντ γκαρντ του “Διαγόρα”, Γιώργος Κουκάς, έκανε ένα παραγωγικό παιχνίδι με: 20 πόντους (5/5 ελεύθερες βολές, 6/10 σουτ εντός πεδιάς), 7 κερδισμένα φάουλ, 2 ριμπάουντ, 12 τελικές πάσες, 2 κλεψίματα, 1 λάθος, σε 30 λεπτά συμμετοχής. Βαθμός 32 στην αξιολόγηση! Ο “Διαγόρας” είχε πέντε καλαθοσφαιριστές με διψήφιο αριθμό πόντων, 28 τελικές πάσες και 11/13 αιφνιδιασμούς! Νομίζουμε πως δεν χρειάζεται περισσότερη ανάλυση, για να καταλάβετε πως ήρθε το +40 στο τελικό σκορ του παιχνιδιού.\nΓια την Energean Kavala B.C. αγωνίστηκαν οι: Ερεβμπενάζιε 4, Χουχούμης 7(1 τρίποντο), Παπαζούδης 2, Καμάρας 7(1 τρ.), Ναούμης, Προδρόμου 7, Κουμλέλης 7, Φλιάτης 2, Τυρεκίδης, Παπάς 3, Σταματογιάννης 10, Μπουτερλεβίτσιους 11(3 τρ.).\nΣτα άλλα παιχνίδια της 26ης αγωνιστικής ημέρας του πρωταθλήματος της Α2 εθνικής κατηγορίας σημειώθηκαν τα ακόλουθα αποτελέσματα: Αμύντας-Ιωνικός Νίκαιας 82-79, Εθνικός Πειραιώς-Χαρίλαος Τρικούπης 79-100, Ηρακλής Θεσσαλονίκης-Ερμής Αγιάς 96-87, Μαρούσι-Απόλλων Πάτρας 79-76, Καρδίτσα-Καστοριά 71-61, Ψυχικό-Πευκοχώρι 78-68, Ιπποκράτης Κω-Κόροιβος Αμαλιάδας 76-65.\nΗ βαθμολογία είναι η εξής: Ιωνικός Νίκαιας 49, Ηρακλής Θεσσαλονίκης 47, Ερμής Αγιάς 43, Χαρίλαος Τρικούπης 41, Διαγόρας Δρυοπιδέων 41, Καστοριά 40, Καρδίτσα 40, Αμύντας 40, Ιπποκράτης Κω 40, Ψυχικό 39, Απόλλων Πάτρας 36, Κόροιβος Αμαλιάδας 36, Μαρούσι 36, Πευκοχώρι 35, Energean Kavala B.C. 34, Εθνικός Πειραιώς 27.\nΤην ερχόμενη αγωνιστική ημέρα θα διεξαχθούν τα παιχνίδια: Ηρακλής Θεσσαλονίκης-Ιπποκράτης Κω (Πέμπτη 18 Απριλίου 2019), Πευκοχώρι-Καρδίτσα, Καστοριά-Μαρούσι, Ερμής Αγιάς-Απόλλων Πάτρας, Χαρίλαος Τρικούπης-Ψυχικό, Ιωνικός Νίκαιας-Εθνικός Πειραιώς, Energean Kavala B.C.-Αμύντας, Κόροιβος Αμαλιάδας-Διαγόρας Δρυοπιδέων.\nΗ ομάδα παίδων του “Αστέρα” Καβάλας, επίσης, νίκησε με σκορ 51-46 την αντίστοιχη του Αρίωνα Ξάνθης, στον τελικό αγώνα που διεξήχθη το απόγευμα του Σαββάτου 13 Απριλίου 2019 στο κλειστό γυμναστήριο Γεωργιανής και αναδείχτηκε πρωταθλήτρια της Ένωσης Καλαθοσφαιρικών Σωματείων Ανατολικής Μακεδονίας Θράκης.\nΠροηγούμενο άρθροΗ κυβέρνηση προωθεί νομοσχέδιο για Αναπτυξιακή Τράπεζα στην Περιφέρεια Α.Μ.-Θ.\nΕπόμενο άρθροΜε σωστή αμυντική τακτική και εύκολα καλάθια στο β΄ ημίχρονο, ο Α.Ο.Κ. νίκησε τους “Αργοναύτες” Βόλου


Ο Μπωντλαίρ, ο φίλος του Μανέ και η Flanerie – Περιοδικό Περί Ου\nViewmasterΕικαστικάΠορτραίτα στο λάδιΠρωτοσέλιδο\nΟ Μπωντλαίρ έχει την ικανότητα\nνα ‘ναι ταυτόχρονα\nη πληγή και το μαχαίρι\nΓια τον άνθρωπο που ζούσε εκεί, γύρω στα μέσα του 19ου αιώνα, η μεγαλούπολη με το πλήθος που παρασυρόταν σε μια περιδίνηση γύρω από πολυάνθρωπους χώρους ήταν κάτι καινούργιο. Αν συνυπολογίσουμε την γενική ανοικοδόμηση της γαλλικής πρωτεύουσας (το 1852 άρχισε η ανοικοδόμηση του βαρώνου Οσμάν) τότε η κοινωνική και αισθητική αναταραχή έκανε τον άνθρωπο της εποχής να σαστίσει. Γειτονιές άθλιες, υγρές, ανήλιαγες, που χρονολογούνταν από τον μεσαίωνα και που είχαν από τότε να αλλάξουν, θα άλλαζαν με μιας. Οι άνθρωποι στοιβάζονταν, δέκα χρόνια πριν, σ’ ένα κτίριο στην Île de la Cité, σε ένα μόνο δωμάτιο πέντε τετραγωνικών μέτρων όπου ζούσαν εικοσιτρείς άνθρωποι και όπου οι συνθήκες υγιεινής, – η χολέρα θέριζε – ήταν ανεκδιήγητες και το έγκλημα άκμαζε.\nΟ ίδιος άνθρωπος, λοιπόν, που είχε ζήσει την αθλιότητα και που ποτέ δεν είχε ελπίσει να βγει απ’ αυτήν, θα άρχιζε σιγά σιγά όχι μόνο να πάψει να συνωστίζεται, αλλά και να καλλωπίζεται αισθητικά. Εξήντα τοις εκατό των κτιρίων της γαλλικής πρωτεύουσας γκρεμίστηκε και ξαναχτίστηκε εξαρχής. Το μητροπολιτικό τοπίο της πόλης μεταμορφώθηκε κυριολεκτικώς. Η καινούργια πόλη όμως δεν έχασε το στοιχείο της συμφόρησης γιατί ο άνθρωπος συνέχισε να συμφύρεται χάνοντας την ατομικότητά του, τη στιγμή ακριβώς που είχε την ανάγκη να τη διατηρήσει. Ταυτόχρονα οι ρυθμοί της καθημερινότητας αύξαιναν. Όποιος επιθυμούσε την βραδύτητα του πρόσφατου παρελθόντος είχε για τα καλά εξωπεταχτεί από αυτό το γαϊτανάκι που μέσα του χανόσουν και αγωνιζόσουν να ξαναβρεθείς.\nΗ κατάσταση ήταν εξαιρετικά ρευστή και εκείνο που είχε αξία δεν ήταν πια το χθες, η αναδίφηση του παρελθόντος, αλλά το σήμερα, το εδώ και τώρα, το μαγκανοπήγαδο της καθημερινότητας. Αυτό ο Μπωντλαίρ το αντιλήφθηκε ευθύς εξαρχής και το αποτύπωσε στην Μελαγχολία του Παρισιού, αλλά και στον Ζωγράφο της καθημερινής Ζωής. Αντιλήφθηκε δηλαδή πού το πήγαινε ο καιρός, πού χτυπούσε η καρδιά του χρόνου και τι χρειαζόταν ο άνθρωπος που κινούνταν αβέβαια σ’ αυτό το αέναο καθημερινό μαγκανοπήγαδο.\nΣτο “O Ζωγράφος της καθημερινής Ζωής” μιλά για τον Κωνσταντέν Γκυ, αυτός είναι ο ζωγράφος της καθημερινότητας και λέει:\nΤι επιτακτική διαταγή! Τι πλησμονή φωτός! Τόσο φως παντού και για τόσες ώρες! Φως που το έχασα ενώ κοιμόμουν! Τόσα πράγματα λουσμένα στο φως που θα μπορούσα να τα δω και όμως δεν τα είδα!\nΣ’ αυτό το σπονδυλωτό δοκίμιο ο Μπωντλαίρ υποστήριξε πως το μόνο αξιόλογο θέμα για την ζωγραφική ήταν αυτή η καθημερινή πραγματικότητα που ζούσε ο καθημερινός άνθρωπος και πίστευε πως οι εικαστικές τέχνες ήταν οι μοναδικές που μπορούσαν να υποτυπώσουν την καθημερινότητα με τρόπο ποιητικό – το προσωρινό, το γοργό, το φευγαλέο, το σκίτσο, το ενσταντανέ αποκτούσαν μια μοναδική σημασία- γιατί η ζωή πια δεν αργοσάλευε μέσα στο βάλτο της στασιμότητας.\nΟ άνθρωπος της εποχής του, αλλά και των κατοπινών, μετά τον θάνατό του χρόνων, υπέφερε από το γεγονός πως οι υλικές αξίες ήταν υψηλότερα από τις πνευματικές, τις υπερέβαιναν και τις καταπίεζαν:\n-Το μισώ όπως εσείς μισείτε το θεό\n-Ε, λοιπόν τι στο καλό αγαπάς ιδιόρρυθμε ξένε;\n-Αγαπώ τα σύννεφα … τα σύννεφα που περνούν … εκεί κάτω … τα θαυμάσια σύννεφα!\nΠερί αρέσκειας και απαρέσκειας ο λόγος ή ακόμα βαθύτερα μια διακήρυξη αρχών (από την οποία εμπνεύστηκαν αργότερα ο Αλμπέρ Καμύ στον Ξένο και η Φρανσουάζ Σαγκάν στα Θαυμάσια σύννεφα).\nΑυτή η νέα αστική τάξη που πλημμυρίζει την μεγαλούπολη, – το Παρίσι είναι πια μια υδροκέφαλη Μητρόπολη – έχει άλλες ανάγκες και άλλα όνειρα από ότι χθες, ενώ περιδιαβαίνει τα μπουλβάρ, παθιάζεται, ερωτεύεται, ζει και πεθαίνει στα αστικά μυθιστορήματα του Μπαλζάκ ή στην Αισθηματική αγωγή του Φλωμπέρ.\nΈνα υποπροϊόν αυτής της κυρίαρχης τάξης που βίωνε την ακμή του καπιταλισμού ήταν ο flaneur. Ο flaneur, ο περιπατητής, ο πλάνης, ο περιπλανώμενος, – χυδαϊστί – ο σουλατσαδόρος που για τον Μπωντλαίρ ήταν ο καλλιεργημένος και οικονομικά ανεξάρτητος δανδής, ενώ για τον Πόε ήταν κάποιος ταπεινός καταδιωκόμενος από τύψεις ή από φαντασιώσεις περιθωριακός που δεν κρατούσε το βλέμμα του μακριά από το συναίσθημά του. Αλλά και για τον έναν και για τον άλλον τα ρολόγια δεν σήμαιναν τίποτα. Δεν επρόκειτο να σημάνουν καμιά σημαδιακή στιγμή που ήταν απαραίτητο να προλάβουν. Όλος ο χρόνος ήταν ελεύθερος γι’ αυτούς.\nΠοιος δεν γνωρίζει να γεμίζει μ’ ένα πλήθος τη μοναξιά του, ποιός δεν γνωρίζει επίσης να μένει μόνος σ’ ένα πολυάσχολο πλήθος; (…) Ο μοναχικός και στοχαστικός περιπατητής αντλεί μια μοναδική μέθη από αυτή την συμπαντική κοινωνία. Αυτός εδώ που με ευκολία παντρεύεται το πλήθος, γνωρίζει απολαύσεις πυρετικές, από τις οποίες είναι δια παντός αποκλεισμένοι ο εγωιστής, κλειστός σαν το σεντούκι, και ο τεμπέλης, θαμμένος σαν το μαλάκιο. Υιοθετεί σαν να ήταν δικά του όλα τα επαγγέλματα, όλες τις χαρές, και όλες τις αθλιότητες που του παρουσιάζουν οι περιστάσεις.\nΩστόσο και επιπλέον αυτός ο στοχαστικός περιπατητής δεν είναι μόνο αυτό, είναι (και) ένας ηδονοβλεψίας μέσα στο πλήθος που διακηρύττει, ο καθένας ηδονίζεται με όλους γιατί εγώ είμαι όλοι, όλοι είμαι εγώ.\nΘρησκευτική μέθη των μεγαλουπόλεων. Πανθεϊσμός. Στρόβιλος.\nΓιατί: Μα εγώ που από μακριά τρυφερά σας κοιτάζω γεύομαι άθελά σας, κρυφές ηδονές.\nΑυτό που ο πολύς κόσμος ονομάζει έρωτα είναι πολύ περιορισμένο και αδύναμο, αν συγκριθεί με ετούτο το ανεκδιήγητο όργιο, την άγια αυτή πορνεία της ψυχής, που δίνεται ολόκληρη, ποίηση και έλεος στο απρόοπτο που προκύπτει, στο άγνωστο που περνά.\nΠοίηση, απρόοπτο, άγνωστο, ανεκδιήγητο, αμεσότητα και απόσταση, αλλά και πορνεία γιατί για τον Μπωντλαίρ δεν υπάρχει ευγενής απόλαυση που να μην μπορεί να οδηγηθεί σ’ αυτήν.\nΗ ευχαρίστηση να είσαι μέσα στο πλήθος, μια μυστηριώδης ευχαρίστηση πολλαπλασιασμού του αριθμού.\nΟ flaneur κερδίζει την ατομικότητά του, διασώζει το πρόσωπό του σ’ ένα περιβάλλον πολιορκημένο από την αποπροσωποποίηση, από την αλλοτρίωση.\nΚοιτώντας από μακριά ή από κοντά, αλλά πάντα με ζηλευτή παρατηρητικότητα, ή και με αδιάφορη ματιά που δηλώνει την απόσταση- όπως ακριβώς συναντάμε σε ιμπρεσσιονιστικούς πίνακες, όπου βέβαια το χρώμα αποτείνεται στις αισθήσεις και όχι στο νου, εξαιτίας ακριβώς της υλικής του υπόστασης.\nΣτο αμιγώς εικαστικό πεδίο ιδεώδης flaneur είναι ο Εντουάρ Μανέ, ο οποίος απέφευγε την θεωρητικολογία – καλύτερα την απεχθανόταν – ενώ σχεδίαζε επίμονα και ακούραστα στους δρόμους του Παρισιού και στα καφέ, γι’ αυτό λέγανε οι καλοθελητές πως μόνο αν είχε το θέμα μπροστά του μπορούσε να το ζωγραφίσει- ότι τάχα δεν είχε φαντασία Αυτό όμως ήταν αναληθές, αφού το αποτέλεσμα ήταν πολύ μακριά απ’ το να είναι αντίγραφο του θέματος που είχε μπροστά του.\nΟ Εντουάρ Μανέ (1832-1883) ζωγράφος, γραφίστας, αλλά και σκιτσογράφος διέθετε όλα τα γνωρίσματα του δανδή όπως μας τον παρουσιάζει τουλάχιστον ο Μπωντλαίρ:\nΟ πλούσιος άνδρας που δεν έχει καμιάν άλλην ενασχόληση παρά να τρέχει στη λεωφόρο της ευτυχίας, ο άνδρας που έχει μεγαλώσει στην χλιδή και έχει συνηθίσει από μικρή ηλικία να τον υπακούν, ο άνδρας, τελικά που γνωρίζει μονάχα την τέχνη της κομψότητας.\nΑλλά ο δανδής θα συνεχίσει να είναι μια εντελώς ξεχωριστή φυσιογνωμία, όπως ακριβώς ήταν και ο Μανέ, που ανήκε στην ανώτερη μεσαία τάξη με πατέρα δικαστή της Δεύτερης Αυτοκρατορίας και μητέρα κόρη διπλωμάτη. Είχε λεπτό γούστο, καλούς τρόπους και αδιαφορούσε για την καταξίωσή του μεταξύ των ομοτέχνων ταράζοντας τα νερά, προσπαθώντας να ανατρέψει τον συντηρητισμό που επικρατούσε.\nΟ Μανέ υπήρξε επιστήθιος φίλος του Μπωντλαίρ και μπορούσε να ισχυριστεί μαζί του πως η κολασμένη χάρη του Παρισιού τον ξανάνιωνε ολοένα. Στις περιόδους της μεγάλης του κατάπτωσης ο Μπωντλαίρ είχε καταφύγιό του πνευματικό τον αγέρωχο φίλο του, τον Μανέ.\nΣτο έργο του τελευταίου: Μουσική στους κήπους του Κεραμικού, μια σειρά προσωπογραφιών που ξετυλίγεται από αριστερά προς τα δεξιά – όπως ακριβώς πρέπει ν’ αρχίζει κανείς – αποτύπωσε όλο το γνωστό σύγχρονό του ‘ζωικό βασίλειο’, την καλλιτεχνική και λογοτεχνική ιντελιγκέντσια της δεκαετίας του 1860 συμπεριλαμβάνοντας οικογένεια και φίλους. Αυτός στέκει μισός εντός, μισός εκτός των ορίων του πίνακα σαν παράδειγμα ενός περιθωριακού flaneur που είναι μέρος του κόσμου, αλλά συγχρόνως αντικειμενικός και αποστασιοποιημένος παρατηρητής του. Στον πίνακα που απεικονίζει έναν πότη του αψεντιού (1859), αποτυπώνει το σοβαρό πρόβλημα αλκοολισμού που ταλάνιζε τότε το Παρίσι. Μοντέλο του υπήρξε ένας απένταρος σουλατσαδόρος, ένας ρακοσυλλέκτης που ζούσε στη γειτονιά του. Ο πίνακας απορρίφθηκε, αλλά παρουσιάστηκε σ’ ένα επόμενο σαλόνι απορριφθέντων έργων.\nΗ τέχνη του Μανέ, λέει ο Ελί Φωρ, έχει λιγότερο βάθος (από αυτήν του Κωνσταντέν Γκυ), λιγότερο ύφος, λιγότερο μυστήριο, έχει περισσότερη ιδιορρυθμία, περισσότερη καινοτόμο τόλμη και ασκεί απείρως μεγαλύτερη επίδραση στην εποχή του. Η ζωγραφική του είναι μεγάλη ζωγραφική. Διαυγής και πλυμένη σαν υδατογραφία, σκληρή και δροσερή σαν φαγέντσα, που εκτίθεται σαν κοφίνι με μαλλί, ζωντανό σαν χωράφι με λουλούδια και με μορφή στέρεη και αγνή σαν ιαπωνική λάκα.\nΑπό την άλλη όπως επιλέγει στο επίμετρο της μετάφρασής της, της Μελαγχολίας του Παρισιού, η Μαριάννα Παπουτσοπούλου, ο Μπωντλαίρ μιλά μια αποκαλυπτική γλώσσα, γυμνώνει τις συμβάσεις και την σύγχρονη αναλγησία με έναν μοντερνικό ανατρεπτικό λυρισμό. Άλλωστε η φίνα ειρωνεία και ο αυτοσαρκασμός, έχουν αντικαταστήσει την οργή και την χλεύη, η αληθινή συγκίνηση έχει υπονομεύσει το εγώ χάρη του άλλου και η απογοήτευση από την ανθρωπότητα αφορά την αστική ζωή και όχι τον φτωχό ή τον βασανισμένο.\nΑφού είναι ολοφάνερο ότι η λατρεία του εγώ – μείζων αρχή του δανδισμού – δεν έχει να κάνει στην περίπτωσή του με την αυταρέσκεια ή την τύφλωση, αλλά με την επιδίωξη του ολοένα καλύτερου, δηλαδή με μια ειλικρινή ”ασκητική”.\nΑυτοί οι δύο τελικά καλλιτέχνες της Δεύτερης Αυτοκρατορίας είναι δύο λυρικοί εκφραστές που βιώνουν τον ανερχόμενο θρίαμβο του καπιταλισμού υπονομεύοντάς τον με την τέχνη τους.\n-Κάρολος Μπωντλαίρ, Η Μελαγχολία του Παρισιού, μτφρ. Μαριάννα Παπουτσοπούλου, Εκδόσεις Bibliotheque, 2019.\n-Μπωντλαίρ, σε επιμέλεια Luc Decaunes, μτφρ. Γιώργος Σπανός, εκδόσεις Πλέθρον 1996.\n-Μπωντλαίρ, Ο ζωγράφος της μοντέρνας ζωγραφικής, μτφρ. Ειρήνη Βλαβιανού, εκδόσεις Παπαδόπουλος, 2018\n-Τζέημς Χ. Ρούμπιν, Ιμπρεσσιονισμός, μτφρ. Γιώτα Ποταμιάνου, εκδόσεις Καστανιώτης, 1999.\n-Ελί Φωρ, Ιστορία της Τέχνης, η Τέχνη των Νεωτέρων Χρόνων ΙΙ, μτφρ. Βασίλης Τομανάς, εκδόσεις Εξάντας, 1994.\nTagged καλλιτέχνες της Β΄Αυτοκρατορίας, Μανέ, Μπωντλαίρ, πορτραίτα σε λάδι


Abarth Coupe το 2011\nΘέμα: Abarth Coupe το 2011 Σαβ 21 Νοε - 3:15\nΟδεύει σε καλό δρόμο η Fiat. Αυτό είναι το πρώτο πράγμα που μας έρχεται στο μυαλό από τη στιγμή που είδαμε το Abarth Coupe. Η συνταγή είναι απλή αλλά στη Fiat πήρε χρόνια για να πετύχει. Παίρνεις ως βάση ένα υπάρχον μοντέλο (το 500 στην προκειμένη περίπτωση), χρησιμοποιείς όσα περισσότερα κοινά μηχανικά μέρη και το “ντύνεις” με ρούχα που μόνο στην Ιταλία ξέρουν να σχεδιάζουν. Ιδού η πρόταση της Abarth για το 2011! Βέβαια, την ίδια πάνω-κάτω ιδέα είχε και η Daimler με το Smart Roadster το οποίο απέτυχε εμπορικά (όπως και όλα τα άλλα Smart- πλην φυσικά του ForTwo) αλλά εδώ τα πράγματα είναι διαφορετικά.\nΤο Abarth Coupe εκτός από το περιτύλιγμα έχει σχεδιαστεί με βάση αλλά ΚΑΙ τον οδηγό. Με άλλα λόγια, το ελαφρύ αλουμινένιο πλαίσιο, τα εξελιγμένα ηλεκτρονικά συστήματα (όπως το TTC το οποίο παίζει το ρόλο του μπλοκέ διαφορικού) σε συνδυασμό με τους “ψυχωμένους” turbo κινητήρες (μέχρι 160 ίππους) διαφέρει σημαντικά από το concept του Smart Roadster το οποίο δεν διεκδικούσε δάφνες στον δρόμο (μάλλον το αντίθετο). Επιπλέον, το ρετρό φαίνεται ότι τελικά “πουλάει” και η Abarth είναι μια εταιρεία με πολλή ιστορία στις πλάτες της και με έμβλημα-δηλητήριο: τον περιβόητο σκορπιό.\nΤο Abarth Coupe έχει όλα τα φόντα να προσδώσει χρώμα σε μια κατηγορία με λιγοστές ξεχωριστές παρουσίες αρκεί η Fiat να μην κάνει λάθος στην τιμολόγηση όπως έγινε με το Smart Roadster.


Ναι μεν αλλά… | Nea Arche GReACTIV\nΤο γεγονός ότι δεν αποκλείουμε σε αυτή τη φάση κανένα ενδεχόμενο για το υπό δημιουργία ευρύτερο πολιτικό σχήμα, δεν σημαίνει ότι όλα τα ενδεχόμενα έχουν τις ίδιες πιθανότητες.\nΣτην Ελλάδα, τα περισσότερα νέα κόμματα βιάζονται να συσταθούν. Αργότερα διαπιστώνουν ότι δεν μπορούν να κατέβουν στις εκλογές ή αν κατέβουν παίρνουν απογοητευτικά ποσοστά. Δεν συμφωνούμε με αυτή την τακτική. Κατά την άποψη μας είναι καλύτερα να δημιουργηθεί πρώτα ένα δίκτυο, μια κίνηση, μια οργάνωση που στη συνέχεια να μετεξελιχθεί σε κόμμα.\nΕμείς θεωρούμε ότι η δημιουργία κόμματος πρέπει να γίνεται μόνο αν υπάρχουν τουλάχιστον καλές πιθανότητες εισόδου στην Βουλή. Μέχρι τότε θα έχει κάποια άλλη μορφή. Πόσο μεγάλο θα είναι το διάστημα που θα μεσολαβήσει από την αρχή του εγχειρήματος μέχρι την είσοδο στην Βουλή δεν μπορούμε να ξέρουμε.\nΔεν αποκλείουμε τη περίπτωση να μην δημιουργηθεί κόμμα και να αποτελέσουμε συνιστώσα υπάρχοντος κόμματος. Το κόμμα εξουσίας της κεντροδεξιάς είναι το Γαλλογερμανικό Κόμμα (Νέα Δημοκρατία). Εμείς θέλουμε να σχετιζόμαστε με τα κέντρο+δεξιά κόμματα ΗΠΑ, Μεγάλης Βρετανίας, Καναδά, Αυστραλίας, Νέας Ζηλανδίας. Είναι εξαιρετικά δύσκολο έως αδύνατο να γίνουμε συνιστώσα του Γαλλογερμανικού Κόμματος. Αυτό θα μπορούσε να γίνει μόνο αν η ΝΔ αποφάσιζε προσέγγιση και εναρμόνιση με τα κόμματα που αναφέραμε, κάτι σχεδόν απίθανο.\nΗ συμμετοχή σε συμμαχία κομμάτων είναι μεν πιο εύκολη αλλά και πάλι οι πιθανότητες δεν είναι καλές, με τις υπάρχουσες συνθήκες. Θα πρέπει να υπάρξει σύγκλιση σε πολλά σημεία, κάτι που αυτή τη στιγμή δε υφίσταται. Όλα τα κόμματα στην Ελλάδα έχουν προσανατολισμό στην ΕΕ και στον Γερμανογαλλικό άξονα. Τα λίγα που δεν έχουν όπως το ΚΚΕ, είναι ακόμα πιο εχθρικά στις αγγλόφωνες χώρες. Εκτός αυτού το ΚΚΕ βρίσκεται στην άλλη άκρη το ιδεολογικού πρίσματος.\nΕμείς θεωρούμε ότι η συμμετοχή στην ΕΕ και την Ευρωζώνη ήταν από τις βασικές αιτίες της οικονομικής καταστροφής της χώρας. Βασική στρατηγική επιλογή μας είναι η έξοδος από την ΕΕ και η είσοδος στο γκρουπ των αγγλόφωνων και άλλων χωρών. Πως μπορούμε εμείς να κατέβουμε σε συμμαχία με την ΝΔ ή το ΚΙΝΑΛ όταν έχουμε διαφορές σε βασικές στρατηγικές επιλογές; Πάραυτα δεν αποκλείουμε τίποτα γιατί δεν μπορούμε να ξέρουμε πως θα διαμορφωθούν οι παγκόσμιες, οι ευρωπαϊκές και οι εγχώριες συνθήκες.\nΤο πιθανότερο σενάριο είναι η σύγκρουση και η μάχη μέχρι εσχάτων με το Γαλλογερμανικό Κόμμα (Νέα Δημοκρατία) ώστε να επικρατήσει ένα από τα δύο ως το κόμμα εξουσίας της κεντροδεξιάς. Ελπίδα μας και άποψη μας είναι πως θα επικρατήσουμε εμείς. Σίγουρα οι δυνητικοί σύμμαχοι μας είναι ισχυρότεροι από τους συμμάχους της ΝΔ.\nΥπάρχουν μέσα στην ΝΔ πρόσωπα που υποτίθεται ότι είναι αμερικανόφιλοι ή αγγλόφιλοι. Όμως είναι αμερικανόφιλοι ή αγγλόφιλοι μέσα στο Γαλλογερμανικό Κόμμα (Νέα Δημοκρατία). Η υποτιθέμενη αμερικανόφιλη ή αγγλόφιλη στάση τους ακυρώνεται από το ίδιο το κόμμα. Μητσοτάκης, Σαμαράς, Κικίλιας, Βαρβιτσιώτης συγκαταλέγονται στους αμερικανόφιλους. Βέβαια σχετίζονται περισσότερο με τους Δημοκρατικούς που είναι στην κεντροαριστερά και όχι με τους Ρεπουμπλικάνους που είναι στην κεντροδεξιά.\nΟι εκ του ΛΑΟΣ προερχόμενοι θεωρούνται αγγλόφιλοι. Η προσχώρηση τους στην ΝΔ δεν ήταν μόνο δεξιά συμμαχία αλλά και αμερικανοαγγλική προσέγγιση. Βοήθησε και η προσωπική σχέση του Σαμαρά με κάποιους από αυτούς. Είναι γνωστό ότι στο ΛΑΟΣ είχαν καλές σχέσεις με Μεγάλη Βρετανία και Ρωσία. Αρχικά ήταν πολύ ισχυρότερη η πρώτη σχέση αλλά σταδιακά αποδυναμώνονταν και δυνάμωνε η δεύτερη. Τότε, επί ΛΑΟΣ, η μεγάλη Βρετανία ήταν εντός της ΕΕ. Τώρα δεν είναι γιατί έγινε το Brexit.\nΣε περίπτωση της επιτυχούς δημιουργίας του πολιτικού σχήματος που σχετίζεται με τα κέντρο+δεξιά κόμματα στις αγγλόφωνες χώρες, όλοι αυτοί έχουν δύο επιλογές. Η μία είναι να φύγουν από το Γαλλογερμανικό Κόμμα και η άλλη να φύγουν από την πολιτική. Μέσα στο Γαλλογερμανικό Κόμμα είναι με μαθηματική ακρίβεια τελειωμένοι, όταν δημιουργηθεί το νέο πολιτικό σχήμα.


Εταιρικό Προφίλ - CreamΤeam Καλλυντικά\nΑιγαίου 4 – Νικόπολη, Δήμος Παύλου Μελά Θεσσαλονίκη\nΕταιρικό Προφίλ polychronis 2021-09-08T17:35:06+00:00\nΗ Creamteam ΑΒΕΕ\nΗ Κρήμτημ A.B.E.E. (διακριτικός τίτλος Creamteam ABEE) είναι μία δυναμικά αναπτυσσόμενη ελληνική εταιρεία με έδρα την Θεσσαλονίκη. Ξεκίνησε την λειτουργία της ως Ε.Π.Ε. το έτος 2000 δραστηριοποιούμενη στους κλάδους εμπορίας ειδών χονδρικής οικιακής χρήσης, εποχιακών ειδών, παιχνιδιών και αξεσουάρ. Μετά από μία επιτυχημένη πορεία στην αγορά χονδρικής αυτού του κλάδου και με ιδέες που προέκυψαν από την πολυετή κρίση της ελληνικής οικονομίας, η εταιρεία στράφηκε σταδιακά στον κλάδο των καλλυντικών, με τον οποίο έχει εμπλακεί πλήρως και αποκλειστικά από το 2010.\nΣήμερα, γιορτάζοντας πάνω από 15 χρόνια παρουσίας στην ελληνική αγορά, είναι μία καθετοποιημένη εταιρεία στον τομέα των καλλυντικών, διαθέτοντας παραγωγική μονάδα καλλυντικών στον κλάδο του μακιγιάζ , των κρεμικών, των αρωμάτων και των βερνικιών για νύχια ενώ παράλληλα διαθέτει δικό της δίκτυο λανικής πώλησης με τα καταστήματα Dust + Cream https://www.dustandcream.gr/ . Ταυτόχρονα, η εταιρεία δραστηροποιείται στην χονδρική πώληση καλλυντικών, στις εξαγωγές και στην δημιουργία προϊόντων με την μέθοδο της ιδιωτικής ετικέτας για λογαριασμό αλυσίδων λιανεμπορίου και σχεδιαστών που θέλουν να προβάλουν το δικό τους brand.\nΣτα πλαίσια αυτά η εταιρεία παράγει και διαθέτει τις μάρκες Beauty Line, Dust+Cream https://www.dustandcream.gr/, Happy, Trendy ενώ έχει αναλάβει την αντιπροσώπευση στην Ελλάδα για κάποιες από τις πιο ελπιδοφόρες νέες ευρωπαϊκές μάρκες.\nΗ πορεία μας στο χρόνο\nΞεκινά η λειτουργία της Κρημ Τημ ως Ε.Π.Ε. το έτος 2000 δραστηριοποιούμενη στους κλάδους εμπορίας ειδών χονδρικής οικιακής χρήσης, διακοσμητικών, εποχιακών , παιχνιδιών και αξεσουάρ μόδας.\nΤο 2003, η εταιρεία ξεκίνησε την μάρκα Beautyline στα καλλυντικά, αρχικά με μία σειρά βερνίκια νυχιών που παρασκευάζονταν σε τρίτους παραγωγούς.\nΤο έτος 2005, ξεκίνησε η εισαγωγή καλλυντικών και αρωμάτων για να εμπλουτισθεί η γκάμα των συνεργαζόμενων καταστημάτων Euromania.\nΤο 2007, στα πλαίσια της επέκτασής της εξαγόρασε μία πολύ μικρή παραγωγική μονάδα καλλυντικών που παρήγαγε απορρυπαντικά και καλλυντικά με την μάρκα Shaina.\nΣτα έτη από το 2002 έως το 2008, τροφοδοτούσε με εμπορεύματα FMCG ένα μεγάλο αριθμό συνεργαζόμενων καταστημάτων κυρίως στην Βόρειο Ελλάδα αλλά και στην Αττική.\nΤο έτος 2008 μεταφέρθηκε σε νέες ιδιόκτητες γραφειακές και αποθηκευτικές εγκαταστάσεις στην Νικόπολη Θεσσαλονίκης σε χώρο 10.000 τετραγωγνικών μέτρων όπου εγκαταστάθηκε και το show Room της εταιρείας.\nΤο εργοστάσιο καλλυντικών μεταφέρθηκε στους ίδιους χώρους το 2012 με στόχο τον εξορθολογισμό των δαπανών και τον καλύτερο έλεγχο της παραγωγής.\nΑπό το 2010, η εταιρεία εγκατέλειψε εντελώς τους κλάδους παιχνιδιών, εποχιακών, διακοσμητικών και επικεντρώθηκε καθαρά στα καλλυντικά κυρίως λόγω των συγκριτικών πλεονεκτημάτων του εργοστασίου.\nΤαυτόχρονα το 2012, η εταιρεία εμπνεύστηκε και εφάρμοσε την ιδέα της δημιουργίας των καταστημάτων καλλυντικών με αποκλειστικό στόχο την προσφορά ποιοτικών προϊόντων σε πολύ δελεαστικές τιμές. Η γκάμα περιλάμβανε όλα τα προϊόντα μακιγιάζ, προσωπικής φροντίδας, βερνικών και αρωμάτων.\nΗ ονομασία της αλυσίδας Dust+Cream https://www.dustandcream.gr/,αναδείχθηκε σταδιακά σε ένα brand name που έμελλε να αλλάξει τον τρόπο που η σύγχρονη Ελληνίδα αγοράζει τα καλλυντικά της .\nΠλέον η εταιρεία ατενίζει το μέλλον με ιδιαίτερη αισιοδοξία, προσδοκώντας την ανάπτυξη της αλυσίδας και εκτός συνόρων, και αναπτυσσόμενη με μία πολυδιάσταστη εμπορική πολιτική στα κανάλια λιανικής, χονδρικής, private label και εξαγωγών.\nΝα δώσουμε την ευκαιρία σε κάθε γυναίκα, σε όλο τον κόσμο, να ακολουθήσει τις νέες τάσεις στον κόσμο της ομορφιάς, να γίνει αυτό που ονειρεύεται και να προσφέρει στον εαυτό της, τις υπηρεσίες που της αξίζουν με την χρήση ποιοτικών καλλυντικών χωρίς να ξοδεύει μία περιουσία\n2021 ΠΡΑΚΤΙΚΟ ΣΥΝΕΔΡΙΑΣΕΩΣ ΔΙΟΙΚΗΤΙΚΟΥ ΣΥΜΒΟΥΛΙΟΥ ΤΗΣ ΕΤΑΙΡΕΙΑΣ ΜΕ ΤΗΝ ΕΠΩΝΥΜΙΑ\n«ΚΡΗΜ ΤΗΜ ΑΝΩΝΥΜΗ ΒΙΟΜΗΧΑΝΙΚΗ ΚΑΙ ΕΜΠΟΡΙΚΗ ΕΤΑΙΡΙΑ»\nΚαι τον δ.τ. «CREAMTEAMSA»και Αρ. ΓΕΜΗ 58341704000\n2021 ΠΡΑΚΤΙΚΟ ΣΥΝΕΔΡΙΑΣΗΣ Δ.Σ ΚΑΤΑΛΗΚΤΙΚΗ ΠΡΟΘΕΣΜΙΑ ΚΑΤΑΒΟΛΗΣ ΚΕΦΑΛΑΙΟΥ _20082021 ΑΠΟΣΠΑΣΜΑ ΠΡΑΚΤΙΚΟΥ ΔΣ\nCopyright 2017 Cream Team


Ανθρωποειδές υβρίδιο στο Μεξικό!!! ~ Unexplainedgr\nΑνθρωποειδές υβρίδιο στο Μεξικό!!!\nΣε ένα αγρόκτημα κοντά στην πόλη της Camargo (Santa Rosalia de Camargo), στην οδό Maizales της αποικίας Infonavit Cuatro Milpas... ένα ζευγάρι από ρακοσυλλέκτες βρήκαν το μουμιοποιημένο σώμα, από ένα παράξενο πλάσμα. Το μέγεθος του είναι μικρό, περίπου 10 cm το πλάσμα έχει μια επιμηκυμένο το κεφάλι, χέρια, πόδια προφανώς κατάλληλα βιολογικά προσαρμοσμένα για να κινείται στο νερό επίσης έχει και μια ουρά.\nΤα συμπεράσματα που βγάλαμε είναι τρία, θα μου επιτρέψετε όμως να μην τα αναφέρω αυτήν την στιγμή….. θα τα αναφέρω σε ένα συναρπαστικό μελλοντικό μου άρθρο. Μέχρι την επομένη φορά να είστε όλοι καλά και να θυμάστε. Αν δεν πιστεύετε σε κάτι δεν πάει να πει αυτό το κάτι ότι δεν υπάρχει!!!!\nΠΗΓΗ : PERIERGAA: Ανθρωποειδές υβρίδιο στο Μεξικό!!!


Ρόλερ σκίασης για industrial στυλ\nΗ βιομηχανική διακόσμηση αποκτάει όλο και περισσότερους θαυμαστές και εξασφαλίζει τη θέση της στον κόσμο του design. Το συγκεκριμένο στυλ διακόσμησης είναι ιδανικό για κάθε χώρο του σπιτιού. Τα βασικά χαρακτηριστικά του βιομηχανικού στυλ διακόσμησης είναι η χρήση μεταλλικών σωλήνων, ξύλινων πατωμάτων, τοίχων από τούβλα, επιτραπέζιων φωτιστικών κ.λπ..\nΠροτάσεις για να ακολουθήσουμε το βιομηχανικό στυλ διακόσμησης\nΜπορούμε να εστιάσουμε σε έναν ή δυο χώρους, αντί για όλους τους χώρους του σπιτιού, και να εφαρμόσουμε το μοντέρνο και ξεχωριστό βιομηχανικό στυλ κάνοντας μόνο μικρές αλλαγές.\nΜια έξυπνη λύση είναι να εντάξουμε σωλήνες στους τοίχους μας με τον πιο εύκολο τρόπο. Επιλέγοντας πολύ απλά μοντέρνες ταπετσαρίες με το εφέ των σωλήνων. Έτσι θα δώσουμε την αίσθηση ότι πράγματι σε κάποιον τοίχο του σαλονιού μας ο τοίχος έχει αντικατασταθεί με σωλήνες.\nΕπίσης, η επιλογή του ξύλου ως βασικό στοιχείο στο χώρο και σε συνδυασμό με μεταλλικά διακοσμητικά αντικείμενα είναι ένας ιδανικός συνδυασμός ιδιαίτερα αν θέλουμε να πετύχουμε βιομηχανικό στυλ. Το ξύλο λοιπόν μπορεί να βρίσκεται σε οτιδήποτε. Στην τραπεζαρία, σε καρέκλες, ακόμη ξανά και ως εφέ σε ταπετσαρία τοίχου. Μπορούμε να επιλέξουμε ένα από αυτά ή κάποιον συνδυασμό που να μας αρέσει.\nΤέλος, ας μην ξεχνάμε τις ταπετσαρίες τοίχου με τούβλο. Ιδίως στο βιομηχανικό στυλ διακόσμησης το τούβλο είναι μια ιδανική επιλογή στους τοίχους. Αν επιλέξετε λοιπόν αυτού του είδους τις ταπετσαρίες, μπορείτε να τις κάνετε να φαίνονται ακόμη και χαλασμένες και πολυκαιρισμένες σε κάποια σημεία και θα έχετε πετύχει 100% το βιομηχανικό στυλ διακόσμησης.\nΉρθε η ώρα να αλλάξουμε και τη διακόσμηση στα παράθυρα\nΗ αλήθεια είναι ότι όταν επιλέγουμε το βιομηχανικό στυλ διακόσμησης δεν γίνεται να επιλέξουμε τις κλασικές αέρινες υφασμάτινες κουρτίνες. Χρειαζόμαστε πιο σκληρά υφάσματα για να συμπληρώνουν το πιο ατημέλητο στυλ που έχουμε επιλέξει.\nΈτσι, λοιπόν, μπορούμε να καταφύγουμε στη λύση του ρόλερ σκίασης. Τα υφάσματα στα ρόλερ σκίασης είναι πιο βαριά και αυτό βοηθάει στο να ολοκληρώσουμε τη διακόσμηση των χώρων μας.\nΌσο για τα χρώματα, μπορούμε να επιλέξουμε το λευκό ή ακόμα και το ασπρόμαυρο αν οι τοίχοι μας κινούνται σε λευκές και ανοιχτές γκρι αποχρώσεις. Προσέχουμε όμως, ώστε το αποτέλεσμα της διακόσμησής μας να μην βγει παραπάνω σκοτεινό από όσο πρέπει.\nΘέλουμε ο χώρος μας να είναι φυσικά φωτεινός ακόμη και όταν το ρόλερ σκίασης είναι κατεβασμένο. Επομένως, αν επιλέξουμε σκουρόχρωμες ταπετσαρίες καλό είναι να τοποθετήσουμε λευκά ρόλερ, και αντίστροφα.\nΗ υπόλοιπη διακόσμηση να είναι απλή\nΤο βασικό χαρακτηριστικό του βιομηχανικού στυλ διακόσμησης είναι η απλότητα στην επιλογή των επίπλων και των αντικειμένων. Δεν θέλουμε πολλά και άχρηστα αντικείμενα, αλλά σχεδόν μόνο τα απολύτως απαραίτητα. Ο χώρος μας πρέπει να παραμένει μίνιμαλ και σχεδόν άδειος, ώστε να υπάρχει η αίσθηση του μεγάλου χώρου.\nΑυτά είναι λοιπόν κάποια από τα βασικά στοιχεία που θα πρέπει να ακολουθήσουμε σχεδόν πιστά, αν θέλουμε να διαμορφώσουμε τον χώρο μας με ένα σύγχρονο βιομηχανικό στυλ.


Κορωνοϊός: Ανεπάρκεια, ψεύδη, ευθύνες. Οι αποδείξεις – Γεωπαρατήρηση\n«Η επιστημονική στάση δεν βρίσκεται στο να συνεχίζεις να πραγματεύεσαι κάτι, δίχως να νοιάζεσαι για το τι συμβαίνει στο αντικείμενο της πραγματείας σου». Κ. Καστοριάδης\nα. Η Επιδημιολογική έρευνα ξεκινά ΑΜΕΣΩΣ με την εκδήλωση μιας επιδημίας και συνεχίζεται σε όλη τη διάρκειά της, ώστε να συνεισφέρει τελικά και στην ΠΡΟΛΗΨΗ.\nΟ Παγκόσμιος Οργανισμός Υγείας ζητά να γίνονται μαζικοί έλεγχοι.\nΚαθημερινά ο Παγκόσμιος Οργανισμός Υγείας (ΠΟΥ) προτρέπει (αντιθέτως με όσα πράττει η κυβέρνηση) στο να γίνονται όλο και περισσότεροι μαζικοί έλεγχοι ιχνηλάτησης του ιού σε όλο τον πληθυσμό (από τον Έβρο μέχρι τη Γαύδο), παράγοντας νυχθημερόν ΣΤΟΙΧΕΙΑ και ΔΕΔΟΜΕΝΑ. Αυτό όμως ΔΕΝ γίνεται. Θα έπρεπε ΗΔΗ να είχαμε μετά από εβδομάδες (!) επιδημίας τροφοδοτημένες Βάσεις Δεδομένων με στοιχεία –έστω… μερικές χιλιάδες αρχικά– από ελέγχους σε ΤΥΧΑΙΕΣ ομάδες ατόμων, όπως και επί στοχευμένων ομάδων, με χωροταξικά, διαστρωματικά, ηλικιακά και άλλα\nκριτήρια, όλα με αυστηρά πρωτόκολλα. Η εγκληματικά ανεύθυνη στάση και οι ανακοινώσεις, ότι “θα πεθάνουν μόνο οι ηλικιωμένοι και οι έχοντες υποκείμενα νοσήματα” και πως δήθεν “δεν προσβάλλονται τόσο πολύ οι μεσήλικες, οι νέοι, τα παιδιά και τα νεογνά” διαψεύδονται καθημερινά παταγωδώς, κυρίως στους νέους της Ν.Υόρκης.\nΠρόσφατα διακόσιοι ιατροί και νοσηλευτές του ΕΣΥ κατήγγειλαν ενυπογράφως την κυβέρνηση για το κλείσιμο και την υπολειτουργία των δημόσιων δομών ΠΦΥ (Περιφερικά Ιατρεία, ΤΟΜΥ και Κέντρα Υγείας), και, για την μεταφορά του προσωπικού τους στα νοσοκομεία, στερώντας τον Οικογενειακό Ιατρό από μεγάλα τμήματα πληθυσμού. Η αδυναμία παροχής υλικού προστασίας αφορά και τους αυτοαπασχολούμενους ιατρούς (ιδιωτικά ιατρεία) που θέλουν να συμβάλουν στην μάχη κατά της επιδημίας. Έτσι το “μένουμε σπίτι” λόγω μη παροχής πρωτογενούς περίθαλψης μετατρέπεται σε “κινδυνεύουμε εγκαταλελειμμένοι στο σπίτι”. Καταγγέλλεται ακόμη, ότι ΔΕΝ ανακοινώνεται ο αριθμός του μόνιμου υγειονομικού προσωπικού που αναλαμβάνει καθήκοντα, ο αριθμός κλινών ΜΕΘ που ανοίγουν, ο αριθμός επιπλέον αναπνευστήρων που εξασφαλίζονται και τα κρεβάτια των ειδικών\nνοσοκομείων που χρειάζονται για την αντιμετώπιση της επιδημίας. Αποτελούν ΚΑΙ αυτά στοιχεία Στατιστικής την οποία απεχθάνεται η κυβέρνηση.\nΣτην Ελλάδα είχαμε βομβαρδιστεί από τον Μάρτιο του 2015 με το άθλιο συνωμοσιολογικό μα θηματικό μοντέλο της “Συνόδου 201”, όπου ο Μπιλ Γκέιτς, μιλώντας στο συνέδριο Ted (Technology, Entertainment and Design), αναφέρθηκε σε επικείμενους θανάτους 33 εκατομμυρίων ανθρώπων, λόγω\nιών! Από τον Δεκέμβριο του 2019, γνωρίζαμε ότι στην Κίνα, νοσούσαν από τον SARS-CoV-2. Είχαμε γνώση δεκαετιών για παρεμφερείς ιογενείς νόσους: SARS, MERS. Όπως και για την κοινή Γρίπη, για την οποία ο κ. Τσιόδρας σε συνέντευξή του στο Flynews στις 12 Φεβρουαρίου 2014 https://www.youtube.com/watch?v=29B86IOjCCM έλεγε πως μέχρι εκείνη τη στιγμή (12/2/2014) είχαμε 30 θανάτους και 116 άτομα στις ΜΕΘ. (Παρεμπιπτόντως, ας συγκρίνουμε μέχρι τις 12 Φεβρουαρίου 2020 τους ολιγότερους θανάτους από κορωνοϊό, σε σχέση με εκείνη τη Γρίπη). Παρ’ όλα αυτά ΔΕΝ υπήρξε ΚΑΜΙΆ στρατηγική ή σχεδιασμός πρόληψης ούτε δόθηκε ιδιαίτερη σημασία από την κυβέρνηση στην επερχόμενη επιδημία.\nΔιαφορετικές απόψεις από έγκριτους ειδικούς επιστήμονες.\nΟι εκτεταμένοι έλεγχοι και μόνο που θα μας γνώριζαν το ποιοι νοσούν ΑΣΥΜΠΤΩΜΑΤΙΚΑ θα συνεισέφεραν τα μέγιστα, διότι ΕΞ’ ΑΙΤΙΑΣ του καταναγκαστικού εγκλεισμού οι ασυμπτωματικοί πλέον μεταδίδουν τον ιό στους υγιείς οικείους τους. Και εδώ υπάρχει θέμα ευθύνης για αυτούς που\nεξέδωσαν την διαταγή εγκλεισμού ΠΡΙΝ γίνουν έλεγχοι.\nΟ κ. Κώστας Γουργουλιάνης καθηγητής Πνευμονολογίας, Τμήμ. Ιατρικής Πανεπιστημίου Θεσ σαλίας και Δ/ντής της Πνευμονολογικής Κλινικής του Πανεπιστημιακού Νοσοκομείου Θεσσαλίας, είπε στο Ράδιο ΕΝΑ 102,5: https://magnesianews.gr/slider/kon-goyrgoylianis-ston-koronoio chreonontai-thanatoi-kai-allon-pathiseon.html “τον καιρό της γρίπης του 2018 χρεώνονταν στη γρίπη και θάνατοι που δεν οφείλονταν σ’ αυτή. Το ξαναζούμε και τώρα. Ο άτυχος συμπολίτης που ήρθε από τη Σύρο, είχε καρκίνο και διαγνώστηκε με κορωνοϊό, χρεώθηκε ως θύμα του ιού, ενώ είχε\nκαρκίνο. Ο ασθενής που πέθανε από εγκεφαλικό επεισόδιο 55 χρονών, έγινε ο έλεγχος αν θα γίνει δωρητής οργάνων και βρέθηκε θετικός στον κορωνοϊό, χρεώθηκε στον Covid-19.” Έτσι, η κυβέρνηση και ο παθητικώς θανατολογών εκπρόσωπός της και πάλι συλλαμβάνονται να ασχημονούν ως προς την Επιδημιολογική Στατιστική. Πλέον, διερωτώμεθα εάν τα νούμερα που μας παρουσιάζουν καθημερινά είναι αληθή ή ψευδή;\nΤέλος, έχει ενδιαφέρον το εξής: στο 27oThe congress of ECCMID, (Συνέδριο της Ευρωπαϊκής Κοινότητας για την Κλινική Βιολογία) 22-25 Απριλίου, 2017, Βιέννη, Αυστρία, και στο πλαίσιο συνέντευξής του ο κ. Τσιόδρας δήλωσε https://www.youtube.com/watchtime_continue=5&v=W1ncCicIpLE&feature=emb_logo ότι: “συνεργάστηκε με ελληνικές και διεθνείς ΜΚΟ, (Μη Κυβερνητικές Οργανώσεις) που παρείχαν ιατρική βοήθεια στις εγκαταστάσεις μεταναστών-προσφύγων στα νησιά τού Αιγαίου και την ενδοχώρα. Επίσης, σημείωσε ότι οι μετανάστες- πρόσφυγες αποτελούν πλέον τμήμα τής ελληνικής κοινωνίας […] Θεωρεί θαυμάσια την διαφορετικότητα στην κοινωνία μας όπως πλέον διαμορφώνεται …”\nΚατηγορίες:Αρθρογραφία (Blogger), Γράφει ο Γιώργος Ρωμανός, Ντοκουμέντα, Πολιτική


Ποια καλώδια ηχείων στα 20e/μέτρο? | Audio Video Club Greece\nΠοια καλώδια ηχείων στα 20e/μέτρο?\nΚαλησπέρα! Στα πλαίσια της γενικότερης αναβάθμισης του συστήματος μου, ψάχνω και για καλώδια ηχείων. Το "πρόβλημα" είναι το μήκος, που φτάνει τα 5,5 μέτρα / κανάλι. Άρα ψάχνω για κάτι που να μην έχει πρόβλημα σε τέτοια μήκη και να κοστίζει έως 20 e / μέτρο. Θα ήθελα να δώσει όσο το δυνατόν μεγαλύτερο βάθος στη στεροφωνική εικόνα (αν μπορεί ένα καλώδιο να κάνει κάτι τέτοιο) και όσο γίνεται να μην είναι εμφατικό στις χαμηλές συχνότητες (όχι να τις κρύβει, απλώς να μην τις ενισχύει).\nΜαζί με τα καλώδια θα ήθελα να μου προτείνετε και μπανάνες/δίχαλα, ή ό,τι εσείς προτιμάτε για τον τερματισμό στην πλευρά των ηχείων. Στον ενισχυτή θα μπούν γυμνά, γιατί ίσως να αλλάξει στο άμεσο διάστημα, και τώρα έχω τον Arcam P85 ο οποίος θέλει έναν ειδικό τύπο μπανάνας (νομίζω)\nΗχεία είναι τα Monitor Audio RS6.\nΗ δική μου η άποψη θα πήγαινε στο Nordost gold flatline που ο Ορφέας το δίνει το μέτρο κάπου στα 10-13 ευρώ. Πολύ καλό καλώδιο. Για τερματισμό θα αγόραζα της ίδιας εταιρείας και επειδή έχω arcam και παλιότερα είχα το καλώδιο που σου λέω, οι μπανάνες ταιριάζουν μια χαρά.\nRe: Απάντηση: Ποια καλώδια ηχείων στα 20e/μέτρο?\nΜιχάλη ευχαριστώ πολύ για την πρόταση. Το είχαμε συζητήσει και παλιότερα το θέμα. Υπάρχουν γνωστά συγκεκριμένα χαρακτηριστικά καλωδίων σε ότι αφορά τον ήχο? Δηλαδή μπορούμε να πούμε ότι το α) καλώδιο είναι εμφατικό στις χαμηλές ενώ το β) στις υψηλές?\nΚάποια άλλη πρόταση στην κατηγορία τιμής?\nΘα προτεινα να δανειζοσουνα απο αντιπροσωπους ( αυτοι που σεβονται τον πελατη και εχουν εμπιστοσυνη στο προιον τους το δινουν ) μερικα διαφορετικα αυτης της κατηγοριας τιμης για κατ οικον ακροαση στο ΔΙΚΟ σου συστημα και να προσπαθησεις με ησυχια και ανεση να διαμορφωσεις αποψη για το ποιο ταιριαζει καλυτερα σ αυτο. Συμβοθλη μου , να μην επιλεξεις το πιο εντυπωσιακο το οποιο μακροχρονια θα σε κουρασει ( προσωπικη πειρα απο πολλες τετοιες λαθος επιλογες μου στα σχεδον 30 χρονια ενασχολησης μου στο sport\n) αλλα αυτο που δειχνει πιο ισορροπημενο και ξεκουραστο σε χροιες και αναλυση , χωρις να διακρινεται καπου ιδιαιτερα...Πιστεψε με δεν θα το μετανοιωσεις. Μια καλη επιλογη ειναι το XT300 της QED η ακομα και το XT350. http://www.qed.co.uk/i131c185-159-158/QED_Cables/Speaker_Cables/X_Tube/X-Tube_XT-300.htm\nΠες μας την αποψή σου για αυτά τα ηχεία.Πως σου φαίνονται?\nΑπάντηση: Re: Απάντηση: Ποια καλώδια ηχείων στα 20e/μέτρο?\nΣαφώς κ υπάρχουν χαρακτηριστικά των καλωδίων που διαμορφώνουν τον ήχο. Υπάρχουν καλώδια που είναι στην ουσία monitor, αν κ όλο κ κάπως επηρεάζουν τον ήχο, άλλα που δίνουν έμφαση στο μπάσο, άλλα που δίνουν έμφαση στις μεσουψηλές κτλ.\nΌπως πολύ σωστά αναφέρει ο φίλος μας παρακάτω, η καλύτερη λύση είναι να ακούσεις κάποια καλώδια στον χώρο σου, δανεικά από αντιπροσώπους. Δεν δίνουν όλοι αλλά σίγουρα όλο κ κάποιος θα βρεθεί να σε εξυπηρετήση.\nΔημητρη οτι θελεις απο nordost μπορω να σου δωσω για ακροαση οποτε θελησεις.Καλο ειναι βεβαια να παρεις κι απο αλλου καλωδια για να κανεις τις συγκρισεις σου στο συστημα σου.\nΠάντως τα 5,5 μέτρα δεν είναι και κανένα μεγάλο μήκος, για να αγχώνεσαι .....\nΠήγαινε και σε κάποιο κατάστημα ηλεκτρονικών με άποψη, θα βρεις πολύ καλά καλώδια, σε κλάσμα της τιμής που ψάχνεις και μάλλον θα είναι τα ίδια με αρκετά από τα επώνυμα, χωρίς το τυπωμένο τεμπελάκι. Μου έχει τύχει κάνα-δυό φορές...\nΕυχαριστώ πάρα πολύ όλους τους φίλους που απάντησαν στην κάπως περίεργη ερώτησή μου, και θα λάβω σοβαρά όλες τις προτάσεις σας.\n@hunter: Από τα ηχεία είμαι ικανοποιημένος είμαι σε γενικές γραμμές, αλλά δεν έχω πάρει το μέγιστο τον ικανοτήτων τους. Τα παίζω με καλώδια της πλάκας, με προενισυχτή πολυκάναλο, και πηγή ένα dvd φτηνό. Επίσης στο χώρο δεν είναι τέλεια τοποθετημένα, και γι' αυτό σκεφτόμουν να πάω σε ηχεία βάσης, αλλά θα χάσω σε όγκο και δυναμικά που για τη μουσική που ακούω είναι πολύ σημαντικά. Οπότε θα προσπαθήσω να πάρω το μέγιστο από τα Monitor Audio. (σε λίγο καιρό ακουλουθούν ερωτήσεις για ολοκληρωμένο...χεχε)\n@ΜΙΧΑΗΛΟΣ ΓΙΑΝΝΗΣ orpheus: Η πρόταση αυτή μου δείχνει επαγγελματία σωστό, με αγάπη για αυτό που κάνει, και θα ήθελα να περάσω να συζητήσουμε γενικότερα για το θέμα του ήχου και του συστήματός μου. Ευχαριστώ πολύ για την πρόταση, θα επικοινωνήσω μαζί σου.\nΚαι πάλι ευχαριστώ όλους τους φίλους, θα ενημερώσω το thread με εξελίξεις και εντυπώσεις (για να βοηθήσω κι εγώ όσο μπορώ στο στήσιμο μιας βάσης πληροφοριών στο avclub). Να 'στε καλά!\nΑπάντηση: Re: Ποια καλώδια ηχείων στα 20e/μέτρο?\nΕπίσης στο χώρο δεν είναι τέλεια τοποθετημένα, και γι' αυτό σκεφτόμουν να πάω σε ηχεία βάσης, αλλά θα χάσω σε όγκο και δυναμικά που για τη μουσική που ακούω είναι πολύ σημαντικά.\nΔημήτρη, μη το λες αυτό.\nΈνα καλό ηχείο βάσης μπορεί να εντυπωσιάσει σε κάθε περίπτωση...\nπχ: Chario Millenium II\nRe: Απάντηση: Re: Ποια καλώδια ηχείων στα 20e/μέτρο?\nΩχ ωχ αδερφέ! Πάλι σε ακροάσεις θα με τρέχεις ε? :ears:\nΈλεγα μωρέ να φτιάξω όσο μπορώ τα υπόλοιπα του συστήματος (με όσο το δυνατόν πιο "σίγουρες" επιλογές), και αν και τότε δε με ικανοποιούν αρκετά τα ηχεία να δω τι θα κάνω... :ADFADF1:


Δ.Τ. Νέο Διοικητικό Συμβούλιο 2021-2022\nΤΟ ΜΗΝΥΜΑ ΤΟΥ ΝΕΟΥ ΔΣ ΤΗΣ ΛΕΣΧΗΣ\nκαι η κατανομή αξιωμάτων\nΚατά την πρώτη συνεδρίαση του νέου Δ.Σ. στις 27-06-2021 μετά την Εκλογοαπολογιστική Τακτική Γενική Συνέλευση έγινε η κατανομή των αξιωμάτων και η νέα σύνθεση του Δ.Σ. της Ευξείνου Λέσχης Βέροιας για τη διετία 2021-2022, έχει ως εξής:\nΠρόεδρος Τουμπουλίδης Νικόλαος του Κωνσταντίνου,\nΑ’ Αντιπρόεδρος Θεοδωρίδης Σπυρίδων του Γεωργίου\nΒ’ Αντιπρόεδρος Φωτιάδης Φιλοκτήμων του Γεωργίου,\nΓ. Γραμματέας Τογκουσίδου Ευαγγελία του Αθανασίου\nΤαμίας Ανεσίδου Ευσταθία του Ευσταθίου,\nΕφ. Δημ. Σχέσεων Χαραλαμπίδης Νικόλαος του Αντωνίου\nΕφ. Κ-Α Περιουσίας Γεωργιάδου Ηλέκτρα του Κωνσταντίνου\nΕφ. Εκδηλώσεων Στεργιάδης Τριαντάφυλλος του Φωτίου\nΕφ. Τμημάτων Κοτίδης Ιωάννης του Γεωργίου\nΑγαπητά μέλη και συνεργάτες, μικροί και μεγάλοι φίλοι της Ευξείνου Λέσχης Βεροίας (ΕΛΒ), μετά τις σημερινές εκλογές, αναλαμβάνουμε τη διοίκηση της Λέσχης μας, για τη διετία 2021-22.\nΑποχαιρετούμε αλλά δεν αποχωριζόμαστε τον π. πρόεδρο και νυν έφορο δημοσίων σχέσεων της λέσχης κ. Χαράλαμπο Καπουρτίδη και τον έφορο Κ-Α Περιουσίας κ. Ηλία Απλακίδη που αποχωρούν εθελοντικά από το ΔΣ της λέσχης και αφού τους ευχαριστήσουμε για την πολυετή, πολύπλευρη και συνεχή προσφορά τους στο σύλλογο, τους ευχόμαστε υγεία και πρόοδο στη ζωή τους.\nΗ συγκίνηση αλλά και υπερηφάνεια που έχουμε την τιμή και την τύχη να ηγούμεθα ενός σπουδαίου και σημαντικού συλλόγου, με τη δική σας ψήφο, μας γεμίζει με ακλόνητη πεποίθηση ότι βρισκόμαστε στο σωστό δρόμο και μας δίνει το δικαίωμα αλλά και την υποχρέωση να δηλώσουμε ότι θα αγωνιζόμαστε :\nγια να διατηρήσουμε την ιστορία, τον πολιτισμό, τις παραδόσεις και την ποντιακή διάλεκτο.\nγια τη Διεθνοποίηση και τη Διεθνή Αναγνώριση και Καταδίκη της Γενοκτονίας των προγόνων μας, Ελλήνων του Πόντου.\nγια τη σύσφιξη των σχέσεων με άλλα αδελφά σωματεία, την αλληλεγγύη και τη στήριξη όλων των ποντίων αλλά και των ανθρωπίνων δικαιωμάτων, όπου αυτά καταπατούνται.\nγια την συνέχιση του αγώνα για την αλλαγή του νομικού και διοικητικού καθεστώτος του Ιερού Ιδρύματος «Παναγία Σουμελά», έτσι ώστε να αποκατασταθεί η νομιμότητα στον τρόπο διοίκησης και να επιτευχθεί η ουσιαστική ανιστόριση της Ιεράς Μονής.\nΌλοι μαζί σαν οικογένεια θα συνεχίσουμε και θα πορευτούμε με γνώμονα το καλό και την πρόοδο της Λέσχης μας.\nΣας θέλουμε όλους κοντά μας, μέλη και φίλους και ευχόμαστε η Παναγία Σουμελά να χαρίζει σε όλους υγεία, δύναμη, ατομική και οικογενειακή ευτυχία και κάθε επαγγελματική επιτυχία.\nΠροηγούμενο άρθρο: Δ.Τ. Γενική Συνέλευση\tΠροηγούμενο\nΕπόμενο άρθρο: Δ.Τ. Πρόσκληση σε Γενική Συνέλευση και Εκλογές\tΕπόμενο


Φιλοξένησε την Γκιορ ο Υδραϊκός “Ακαδημίες υδατοσφαίρισης” στην πισίνα του ALMA CLUB στον Άλιμο! - YNO - YNO\nHome ΑΝΑΚΟΙΝΩΣΕΙΣ Φιλοξένησε την Γκιορ ο Υδραϊκός “Ακαδημίες υδατοσφαίρισης” στην πισίνα του ALMA CLUB στον Άλιμο!\nΦιλοξένησε την Γκιορ ο Υδραϊκός “Ακαδημίες υδατοσφαίρισης” στην πισίνα του ALMA CLUB στον Άλιμο!\nΤην ουγγρική Γκιορ που επισκέφτηκε τη χώρα μας για σειρά φιλικών παιχνιδιών και αποτελείται από κορίτσια φιλοξένησαν οι Παίδες της ακαδημίας υδατοσφαίρισης του Υδραϊκού.\nΟι Ουγγαρέζες που έχουν στο πάγκο τους την Έστερ Τομάσκοβιτς που είχε φορέσει στο παρελθόν το σκουφάκι του Ολυμπιακού έδωσε φιλικά με τις ομάδες του ΝΟ Βουλιαγμένης, του Πανιωνίου, του ΓΣ Ηλιούπολης αλλά και τους Παίδες του Υδραϊκού.\nΑναλυτικά το Δελτίο Τύπου του Υδραϊκού:\nΤα κορίτσια της ουγγρικής ομάδας Γκιορ φιλοξένησε ο Υδραϊκός ΝΟ μέσα στο πρώτο δεκαήμερο του Μαΐου. Οι Ουγγαρέζες πολίστριες που επισκέφθηκαν τη χώρα μας ήταν γεννημένες τα έτη από 2002 έως και 2006, ενώ προπονήτρια ήταν η Έστερ Τομάσκοβιτς, η οποία είχε περάσει και από τη γυναικεία ομάδα του Ολυμπιακού για μία τριετία, συμβάλλοντας σημαντικά σε κατακτήσεις τίτλων.\nΟι Ουγγαρέζες έπαιξαν φιλικά με τις αντίστοιχες ομάδες του ΝΟ Βουλιαγμένης, του Πανιωνίου, του ΓΣ Ηλιούπολης, αλλά και με τους Παίδες του Ομίλου μας, με τους οποίους έβγαλαν και την αναμνηστική φωτογραφία,ενώ φυσικά επισκέφθηκαν και τουριστικά σημεία της Αθήνας.\nΔιεθνές Τουρνουά στον Άλιμο «Μίνι Παίδων» με την σ...\nΦιλοξένησε την Γκιορ ο Υδραϊκός “Ακαδημίες υδατοσφ...\nΜε ανατροπή, 9-8 του ΠΑΟΚ στον αγώνα κατάταξης (γι...\nΑ1 ΑΝΔΡΩΝ Β΄ΦΑΣΗ PLAY OFF 2019\nΠΛΕΙ ΟΦ, Α' ΦΑΣΗ (2ος αγώνας) στις 5/5 Kολ.Αλίμου.


Ασφαλές και κρυπτογραφημένο σύστημα | Contrato\nΤο Contrato είναι μία κρύπτη όπου μόνο εσείς έχετε πρόσβαση.\nΣταθερό και αξιόπιστο SaaS\nΤο Contrato φιλοξενείται σε διακομιστές με 99,9% συνεχή χρόνο φόρτωσης και είναι σχεδιασμένο να αντέξει μία έντονη φόρτωση, και συνεπώς να αποφύγει τις κακόβουλες προσπάθειες που θα αποτρέψουν την παράδοση των υπηρεσιών στους χρήστες. Μέχρι στιγμής, δεν χρειάστηκε να προγραμματίσουμε τυχόν διακοπή της λειτουργίας για λόγους συντήρησης ή άλλους λόγους.\nΥπολογιστικό νέφος – Πάντα δίπλα σας\nΜε ενδελεχείς προφυλάξεις ασφαλείας μπορούμε να παρουσιάσουμε μία τελείως ασφαλή επιλογή υπολογιστικού νέφους για τη διαχείριση συμβάσεων. Αποκτήστε πρόσβαση στις συμβάσεις σας από παντού και μην ανησυχείτε αν θα πρέπει να εγκαταστήσετε λογισμικό ή διακομιστές συντήρησης. Είναι το μέλλον!\nΥπερ γρήγορο – Ο χρόνος είναι χρήμα\nΚάναμε μία προσπάθεια να καταστήσουμε το Contrato το γρηγορότερο σύστημα διαχείρισης συμβάσεων διαδικτυακά. Τα κέντρα δεδομένων μας βρίσκονται κοντά κεντρικές βαθμίδες εξασφαλίζοντας υχηλής ταχύτητας σύνδεση. Επιπλέον, οι διακομιστές μας είναι εξοπλισμένοι με υψηλής απόδοσης SSDs.\nΑντίγραφα ασφαλείας – Χωρίς ρίσκο\nΤα δεδομένα σας είναι ασφαλή μαζί μας.Με κάθε ανέβασμα αρχείου γίνεται αμέσως αντίγραφο ασφαλείας μαζί με ωριαία υπεράριθμα αντίγραφα ασφαλείας των βάσεων δεδομένων μας. Κάνουμε αυστηρό έλεγχο κατά τη δημιουργία αντιγράφων ασφαλείας προκειμένου να βεβαιωθούμε ότι τα δεδομένα σας είναι σώα και ασφαλή.\nΥψηλά διαπιστευμένα πρωτόκολλα ασφαλείας\nΤο Contrato χρησιμοποιεί τους SSAE16 / ISAE 3402 + IS027001 πιστοποιημένους διακομιστές που βρίσκονται μόνο στην κεντρική Ευρώπη. Συνεργαζόμαστε μόνο με υπεύθυνους και αξιόπιστους προμηθευτές όπως το Amazon (Υπηρεσίες Διαδικτύου) για να παραδώσουν τις φιλοξενούμενες εγκαταστάσεις μας και τις συναφείς υπηρεσίες.


Δυσλειτουργίες συστημάτων αεροπορικών αεροστρόβιλων - @naktisis\nΔυσλειτουργίες συστημάτων αεροπορικών αεροστρόβιλων\nΣκοπός της εργασίας είναι η παρουσίαση και η μελέτη διάφορων δυσλειτουργιών που εμφανίζονται στους αεροπορικούς κινητήρες. Η παρουσίαση μερικών καταγεγραμμένων συμβάντων και των μελετών από τις εκάστοτε υπηρεσίες κάποιων χωρών. Στο πρώτο κεφάλαιο της εργασίας παρουσιάζονται οι βασικοί τύποι αεροπορικών αεροστροβίλων και των βασικών τους τμημάτων όπως είναι ο συμπιεστής, η τουρμπίνα, οι θάλαμοι καύσης και το σύστημα εξαγωγής. Στο δεύτερο κεφάλαιο της εργασίας παρουσιάζονται τα συστήματα των αεροπορικών αεριοστρόβιλων, μερικά εξ’ αυτών βρίσκονται στον ίδιο τον κινητήρα όπως για παράδειγμα η μονάδα παραγωγής και άλλα στην άτρακτο του αεροσκάφους όπως είναι ο βασικός Computer που ελέγχει την λειτουργία των κινητήρων, τα χειριστήρια και συστήματα που κάποια από τα τμήματα τους βρίσκονται στην άτρακτο και άλλα στον ίδιο τον κινητήρα όπως το σύστημα καυσίμου και το σύστημα λαδιού. Στο τρίτο κεφάλαιο της εργασίας υπάρχουν παραδείγματα συμβάντων με διάφορους τύπους δυσλειτουργίας αεροπορικού αεριοστρόβιλου όπως είναι η αναρρόφηση ξένου σώματος (FOD), η αστοχία υλικού, και βλάβη που προκλήθηκε από ανθρώπινο λάθος. Στο παράρτημα της εργασίας υπάρχει μία πλήρης μελέτη του National Transportation Safety Board από πτώση αεροσκάφους έπειτα από βλάβη που προέκυψε στον κινητήρα.\nΒασικά συστήματα αεροπορικού αεριοστρόβιλου, Συμπιεστής, Θάλαμος Καύσης, Στρόβιλος, Σύστημα εξαγωγής, Μονάδα Παραγωγής, Σύστημα καυσίμων και ελέγχου του κινητήρα, Αναρρόφηση ξένου σώματος (FOD), Αστοχία υλικού\nΑ > Αεροναυπηγική


4 (αηδιαστικά) πράγματα που συμβαίνουν όταν δεν αλλάζεις τακτικά οδοντόβουρτσα | Υγεία | Ladylike.gr\nSELF & HEALTH ΥΓΕΙΑ ΝΑΝΣΥ ΚΩΣΤΑΚΟΠΟΥΛΟΥ Ιανουαρίου 10 2017 13:25\nΣε περίπτωση που δεν έχεις αλλάξει πρόσφατα την οδοντόβουρτσα, αυτό το θέμα θα σε στείλει αμέσως στο σούπερ μάρκετ.\nΗ οδοντόβουρτσα είναι το πιο σταθερό αξεσουάρ/ γκάτζετ-, πες το όπως θέλεις, που υπάρχει στο μπάνιο μας από την ηλικία των 4 ετών ωστόσο σχεδόν κανείς δεν ξέρει να τη χειρίζεται σωστά και ελάχιστοι είναι αυτοί που την αλλάζουν τακτικά. Δεν είναι ότι έχουμε μαλώσει με την υγιεινή, απλά ξεχνάμε τον κανόνα που λέει να αλλάζουμε την οδοντόβουρτσά μας κάθε 3 μήνες.\n1. Μπορείς να κολλήσεις γρίπη\nΟ ιός της γρίπης είναι πολύ ανθεκτικός (αντέχει σε υγρές επιφάνειες μέχρι και 72 ώρες) αλλά αυτό δεν σημαίνει ότι χρειάζεται να αλλάξεις την οδοντόβουρτσά σου κάθε φορά που δεν νιώθεις καλά και φτερνίζεσαι. Αυτό που πρέπει να κάνεις ωστόσο είναι να χρησιμοποιείς καινούρια οδοντόβουρτσα μετά από βαριά ίωση ή αν έχεις πρόβλημα με το ανοσοποιητικό σου σύστημα.\n2. Γεμίζεις μικρόβια το στόμα σου\nΑν αφήνεις εκτεθειμένη την οδοντόβουρτσά σου στο μπάνιο (χωρίς το καπάκι της) και τραβάς το καζανάκι ΧΩΡΙΣ να κλείσεις το κάλυμμα ξέρεις τι συμβαίνει; Πετάγονται ολούθε μικρές σταγόνες που κουβαλάνε πάνω τους μικρόβια και υπολείμματα από ούρα και κόπρανα. ΙΟΥ, σωστά; Έρευνα που δημοσιεύτηκε στο Journal of Advanced Medical and Dental Sciene Research μάλιστα αναφέρει ότι 60% των οδοντόβουρτσων που είναι χωρίς καπάκι έχουν πάνω τους μικρά ίχνη κοπράνων, τα οποία 8 στις 10 φορές δεν είναι καν των ιδιοκτητών! *Insert emoji εμετός*\n3. Καταστρέφεις τα ούλα σου\nΌταν χρησιμοποιείς πολύ καιρό την ίδια οδοντόβουρτσα κάνεις κακό στα ούλα σου γιατί χαλάνε οι τρίχες της με αποτέλεσμα να ασκείς περισσότερη πίεση όταν πλένεις τα δόντια σου. Όταν ματώνεις τα ούλα σου είναι πιο πιθανό να κολλήσεις κάποιο μικρόβιο από την παλιά οδοντόβουρτσα, για αυτό ξέρεις τι πρέπει να κάνεις!\n4. Μυρίζει άσχημα το στόμα σου\nΑπό τη στιγμή που πλένεις τα δόντια σου με κάτι που έχει πάνω του μικρόβια είναι πολύ λογικό να μυρίζει και το στόμα σου μετά. Αν παρατηρήσεις ότι η άσχημη μυρωδιά συνεχίζεται, αφού αλλάξεις οδοντόβουρτσα καλό είναι να επισκεφτείς ένα γιατρό.